Microsoft Office PerformancePoint Server 2007 Analytics - Office Support\nMicrosoft Office PerformancePoint Server 2007 Analytics\nOffice PerformancePoint Server 2007 Analytics gør virksomhederne i stand til i højre grad at deltage i præstationsstyringsprocessen. Analyse er en kernekomponent i præstationsstyringscyklussen, og det giver en bedre styring af organisationen, hvis medarbejderne kan udføre analyser, der hjælper dem med at forstå virksomheden og præstationerne i forhold til planerne. Med Office PerformancePoint Server 2007 Analytics får medarbejderne en fælles datamodel på tværs af overvågnings-, analyse- og planlægningsaktiviteter. Programmet gør det muligt at analysere de oprindelige årsager og gør medarbejderne i stand til at finde og dele de bedste fremgangsmåder for analyser. Office PerformancePoint Server 2007 Analytics fungerer som en vejviser for informationsmedarbejderne, så de kan overvåge sammenhænge og hurtigere analysere og forstå komplekse oplysninger. Alle brugere får nemmere ved at se tendenser og muligheder og bliver således bedre klædt på til at planlægge virksomhedens aktiviteter.\nOffice PerformancePoint Server 2007-fordele:\nGør det muligt for virksomheder hurtigt at oprette og dele effektive analyser. Office PerformancePoint Server 2007 Analytics har et brugervenligt, guidebaseret designmiljø, der hjælper virksomhederne med at få vist de oplysninger, de skal bruge for at forstå virksomhedens vigtigste parametre. Programmet indeholder også avancerede funktioner til datanavigation og visualisering, der gør informationsmedarbejderne i stand til hurtigere at forstå komplekse oplysninger.\nGør brugerne i stand til hurtigere at forstå oplysninger og træffe bedre beslutninger. De avancerede analysefunktioner i Office PerformancePoint Server 2007 Analytics spænder fra flerdimensionel "slice and dice" til dekomponeringsanalyse, "drill-across" og funktioner til analyse af oprindelige årsager. Disse analyser kan hurtigt og sikkert distribueres i hele organisationen i det kendte samarbejdsmiljø i Microsoft Office og gøre alle brugerne i stand til at finde de nødvendige svar hurtigt. Da Office PerformancePoint Server 2007 er hurtig, mere sikker og brugervenlig, kan et stort antal medarbejdere få vigtig indsigt i virksomhedens præstationer.\nUdvider Microsoft Business Intelligence-platformen. Office PerformancePoint Server 2007 Analytics udvider Microsoft SQL Server 2005 Business Intelligence-platformens pålidelighed samt høje ydeevne og skalerbarhed på virksomhedsniveau. Office PerformancePoint Server 2007 fremmer desuden brugen af de effektive analyseværktøjer via det kendte og brugervenlige Office 2007-miljø.\nOffice PerformancePoint Server 2007 Analytics fås nu gennem ProClarity. Få mere at vide om Office PerformancePoint Server 2007 Analytics nu.


Skøn i alle aldre | Familie Journal\nSkøn i alle aldre\n30’erne: Guldlok med ”Smokey Eyes”\nNavn: Julie Stocklund\nFamilie: Bor sammen med Micael.\nBørn: Kalinka tre år, bonusdatter på 15 år\nJob: Farmakonom på apoteket på Hillerød Hospital\nFrisør Christina beslutter at klippe en god bid af, så håret bliver helt kort i nakken og længere fortil. Den lidt leverpostejsagtige farve friskes op med en gylden/karamel farve i hele håret og masser af lyse reflekser. Til sidst krølles håret op med diffuser på føntørreren, så Julies eget fald udnyttes maksimalt.\nMakeupartist Pari Khadem vælger at sætte fokus på øjene med ”Smokey Eyes”, som er en nem og virkningsfuld måde at fremhæve øjnene på med 2-3 øjenskygger i samme farveskala.\n40’erne: Blid brunette\nNavn: Lene Ottsen\nFamilie: Bor sammen med Peter, har to voksne bonusbørn + tre bonus børnebørn\nJob: Laborant i medicinalfirmaet Lundbeck\nInteresser: Snorkling, rejser, havearbejde og renovering af sommerhus\nFrisør Linda vælger at bryde ansigtets lange linjer med et assymetrisk pandehår. Og så bliver håret klippet skulderlangt og godt op i spidserne, så kanten bliver blød og lækker. Farven får dybde med en gyldenbrun toningsfarve i hele håret og kobberbrune reflekser.\nMakeupartist Pari Khadem roser Lene for at have plukket sine mørke bryn helt perfekt. Gråbrun øjenskygge i globelinjen tryller de hævede øjenlåg væk, mens lys skygge fra vipper til bryn ”åbner” øjet. På selve øjenlåget lægges brun skygge.\n50’erne: Kobberrød med glød\nNavn: Dorte Gilbro\nBørn: Pernille 17 år\nJob: Farmakonom på Rigshospitalets apotek\nInteresser: Mavedans, trompet og sin labrador\nFørst laver frisør Louise lyse reflekser i hele håret, og derefter bliver hele håret farvet kobberblondt med toningsfarve, der fader langsomt ud. Håret klippes i en page, hvor håret er kortest i nakken og skråner ned fortil.\nMakeupartist Pari Khadem laver en blå udgave af de såkaldte ”Smokey Eyes” til Dorte: Midnatsblå skygge lægges på hele øjenlåget og op i globelinjen. Under brynet lægges guld/beige skygge. Grå liner i øjets våde kant samt blå skygge hele vejen rundt langs vipperne giver blikket dybde.\n60’erne: Raffinerede gråtoner\nNavn: Anna Hagelskjær\nBørn: Thomas, 34 år og Mia-Maria, 29 år\nBarnebarn: Ditlev, 5 mdr.\nJob: Pædagog i fritids/ungdomscenter\nInteresser: Heste, hus og have\nFrisør Louise lægger lyse og mørkebrune reflekser helt tæt i hele håret. Håret klippes lige over i skulderhøjde, mens pandehåret klippes i en let bue og gradueres til et flot, moderne udtryk.\nMakeupartist Pari Khadem vælger en blid, lilla farveskala til Annas øjenmakeup: Grålilla skygge lægges yderst på øjenlåget og ind langs globelinjen. Lyslilla skygge lægges på det inderste af øjenlåget og lys beige lige under brynet. Grå khol tones ud langs vippekanterne hele vejen rundt om øjet, og sort mascara gør øjnene ”færdige”.\nI anledning af mors dag har fire kvinder fra hver sin aldersgruppe lagt hoved til en makeover, hvor vi viser, hvad nyt hår og makeup kan gøre af underværker\nMandag d. 2. maj 2011 - af Anne-Marie Øby. Foto: Jette M. Vesterager. Frisør: Cha Cha Cha på Fisketorvet. Makeup: Pari Khadem fra L’Oréal. ”Efter” tøj og smykker: Noa Noa\nTrænger du også til en makeover? Vind lækker hudpleje. Se mere her\nI samarbejde med Goodiebox har vi fået mulighed for at tilbyde alle vores læsere rabat til deres næste køb. - Find din rabatkode her goodiebox rabatkode


Øre, Næse og Halsambulatorium 0821 og 0832\nForside ›Afdelinger›Øre, Næse, og Halsafdelingen›Afsnit og ambulatorier›Ambulatorium 0832›Øre, Næse og Halsambulatorium 0821 og 0832\nØre, Næse og Halsafdelingens ambulatorium modtager dagligt ca. 130 planlagte patienter.\nAlle akutte patienter indlægges direkte i sengeafsnittet, såfremt der er behov for dette.\nØre, Næse og Hals ambulatoriums daglige leder\nAfdelingssygeplejerske Louise Zytzema Jensen er den daglige leder af ambulatoriet.\nVed besøg i vores ambulatorieafsnit vil du blive budt velkommen af en sekretær ved vores skranke. Du vil få udleveret et oplysningsskema samt evt. andre papirer, som vi vil bede dig om at udfylde, hvis du ikke har haft mulighed for at udfylde det hjemmefra. Det er vigtigt, at du får det udfyldt, inden du bliver tilset af en læge og/eller en sygeplejerske.\nDet er vigtigt, at du melder din ankomst\nLægen eller sygeplejersken vil komme ud til dig i venterummet, når det er din tur.\nAmbulatoriet har et venterum, hvor det er muligt at se TV eller læse blade i ventetiden.\nDu er altid velkommen til at have en pårørende med ved det ambulante besøg.\nDer modtages ca. 20-30 akutte patienter dagligt fra øre, næse og halsspeciallæger, 1813 og andre afdelinger.\nEr du kommet akut vil du blive budt velkommen af vores visitationssygeplejerske, som vil tage sig af dig. Du vil få målt BT, puls og temperatur for at vi kan vurdere, hvem af vores akutte patienter, der har brug for at komme til først.\nDe planlagte ambulante forløb omfatter primært patienter til forundersøgelse før evt. kirurgi, patienter i kræftpakke udredning og opfølgende telefoniske samtaler, forberedelse til operation i dagkirurgisk regi, klargøring af elektive patienter til operation samt patienter som har behov for opfølgning eller efterbehandling efter kirurgi.\nVær opmærksom på, at der kan opstå ventetid, da ambulatoriet ligeledes har en miniskadestuefunktion, hvor akut behandling er påkrævet.\nDer er afsat to stuer til akutte patienter, men dette er ikke altid nok, hvorfor akutte patienter også bliver set på andre stuer. Der kan derfor opstå ventetid for alle patienter.\nMedbring gerne selv noget læsestof.\nDer er mulighed for at tilgå nettet, du skal dog selv medbringe egen PC, IPad eller lign.\nHenvend dig til sekretæren ved skranken for at få udleveret en gæstekode.\nAmbulatoriet har 9 undersøgelsesstuer, heraf 2 behandlingsstuer, hvor alle akutte patienter vurderes mhp. behandling og evt. indlæggelse.\nAkut ambulatorium - 2 stuer\nSpecialambulatorium til udredning af bl.a. kræft\nHvis undersøgelsen giver anledning til beslutning om operation aftales operationsdag med det samme om muligt. Du skal derfor tale med en sygeplejerske, anæstesilæge og evt. have taget blodprøver samme dag.\nHvis der er mere end 2 måneder til operation er et yderligere besøg med forberedelse nødvendigt.\nHåndhygiejne er vigtig – også som patient og pårørende.\nPatienter, som er indlagt på et hospital er særligt modtagelige for smitte.\nI ambulatoriet er der udfor alle undersøgelsesstuer samt ved kaffe- og vandautomaterne opsat spritdispensere.\nPå alle toiletter er der sprit- og sæbedispensere.\nNordsjællands Hospital er røgfrit område, både inde og ude. Der er dog opsat rygepavilloner enkelte steder.\nHvis du har oplevet fejl eller har oplevet situationer, hvor der var risiko for fejl, opfordrer vi dig eller dine pårørende til at fortælle os om det I har oplevet. På den måde kan vi lære af det skete og forhindre, at det sker igen.\nDu eller din pårørende har også mulighed for selv at rapportere utilsigtede hændelser elektronisk (link til det elektroniske rapporteringssystem, åbner i nyt vindue)\nPubliceringsdato: 28-08-2020 13:28


Status efter midtvejsvalg: Trump er stækket, men trumpismen lever - Kristeligt Dagblad\nSelvom præsident Trump er stækket efter tirsdagens valg, er den ”demokratiske bølge” ikke skyllet ind over dørtrinnet til Det Hvide Hus, og kløfterne i det amerikanske samfund er lige så dybe, som de var før, skriver Kristeligt Dagblads USA-korrespondent Sidsel Nyholm. Foto: Jeff Roberson/Ritzau Scanpix\n7. november 2018, kl. 21:00\nDen nye magtfordeling i Kongressen i Washington sætter både præsidenten og hans politiske modstandere på prøve efter tirsdagens midtvejsvalg\nDonald Trump vågnede i går op til en ny virkelighed i Washington. Præsidenten, der aldrig har prøvet at tabe et valg, må efter tirsdagens midtvejsvalg berede sig på, at Demokraterne i januar overtager tøjlerne i Repræsentanternes Hus og vil gøre livet en hel del mere besværligt for ham. Han kan til gengæld varme sig ved tanken om, at hans eget parti, Republikanerne, udbyggede sit flertal i Senatet og stadfæstede det konservative overherredømme i USA ved at besejre karismatiske demokratiske stjernefrø som senatorkandidaten Beto O’Rourke i Texas og guvernørkandidaterne Andrew Gillum i Florida og Stacey Abrams i Georgia.\nTrump, der er bedre kendt for sin krigeriskhed end sin kompromisvilje, skal nu til at vise amerikanerne, om han kan samarbejde med de demokratiske ledere i Repræsentanternes Hus om fælles politiske emner som en fængsels- reform og infrastruktur.\nDet, der taler for, at han kan påtage sig en ny identitet som politisk forhandlingsleder, er, at han er en usædvanligt fleksibel og uforudsigelig politiker, som ofte ændrer holdning og ikke er bange for at blive opfattet som en vendekåbe. Det, der taler imod, er, at hans tidligere forsøg på tværpolitisk samarbejde har været sporadiske og halvhjertede, og at hans uforsonlige tone generelt ikke indbyder til brobygning.\nPræsident Trump skal også leve med visheden om, at det nye demokratiske flertal i Repræsentanternes Hus nu får mulighed for at stævne ham eller medlemmer af hans stab og dermed tvinge dem til at aflægge vidnesbyrd under ed. Demokraterne kan sætte et hav af undersøgelser i gang og kræve at få udleveret politisk følsomme dokumenter, heriblandt Trumps hemmeligholdte selvangivelser.\nDen igangværende Rusland-undersøgelse om et muligt ulovligt samarbejde mellem Trumps kampagnestab og Kreml hænger stadig som en tung, sort sky over Det Hvide Hus. Hvis den særlige efterforsker Robert Mueller finder beviser på fordækte handlinger, giver Demokraternes nye flertal partiet muligheden for at forsøge at indlede en rigsretssag mod præsident Trump, omend demokratiske ledere har sendt et kraftigt signal om, at de indtil videre udelukker at benytte sig af denne politisk stærkt risikable strategi. I givet fald vil det også kræve to tredjedeles flertal i Senatet at få ham afsat, og det er helt udelukket nu med Republikanernes fire ekstra vundne sæder og udbyggede flertal her.\nDonald Trump kan dog også profitere ved at have demokratisk flertal i Repræsentanternes Hus. Han får nu endnu bedre mulighed for at bebrejde dem sine uopfyldte valgløfter. Dette kan blive en politisk fordel, når han indleder sin genvalgskampagne op til præsidentvalget i 2020 og blandt andet skal forklare, hvorfor hans lovede mur langs grænsen til Mexico endnu ikke er blevet finansieret.\nFor Demokraterne er valgresultatet et opmuntrende signal om, at Trumps omstridte præsidentskab har fyret op under liberale vælgere. Ikke alene kan partiet byde et rekordstort antal nye kvindelige politikere velkommen i Repræsentanternes Hus. Valget viser også, at demografiske ændringer i Sydstaterne og dele af Midtvesten, der gradvist bliver mindre hvide og mere etnisk mangfoldige, er begyndt at gøre Demokraterne konkurrencedygtige i republikanske delstater.\nDet er nu op til Demokraterne at forsøge at bygge videre på tirsdagens sejre. Partiet må undgå at falde for fristelsen til at bruge sin nye magt til at stævne medlemmer af Trump-regeringen og indlede talrige frugtesløse undersøgelser, der blot vil øge polariseringen i Washington, fastlåse det politiske system yderligere og opildne konservative amerikanere til at kæmpe endnu hårdere for deres sag.\nPå længere sigt er der større problemer i vente for partiet. Modsat Republikanerne har Demokraterne ikke en naturlig leder, der kan udstikke en kurs. Partiet har ikke fundet sine ben i Trump-æraen. En af Det Demokratiske Partis største svagheder er, at det mangler et overbevisende økonomisk budskab til vælgerne i de områder af landet, der er ramt af globaliseringens følger. Og de såkaldte glemte amerikanere, der sikrede Trump valgsejren for to år siden, har ikke vendt ham ryggen.\nMens vælgerne i forstæderne og byerne – særligt hvide kvinder – i stigende grad er misfornøjede med præsidenten, så er millioner af amerikanere i landområderne tilfredse med det, som de ser.\nSelvom præsident Trump er stækket efter tirsdagens valg, er den ”demokratiske bølge” ikke skyllet ind over dørtrinnet til Det Hvide Hus, og kløfterne i det amerikanske samfund er lige så dybe, som de var før.\nI aftes sagde Trump, at han gerne samarbejder med Demokraterne, samtidig med at han advarede Demokraterne mod at granske ham og regeringen.


Gæstebog - www.123hjemmeside.dk/jordenrundt\nHar du lyst til at kommentere vores side, eller er der noget du vil vide mere om, kan du skrive en hilsen i vores gæstebog\nSkrevet af Kirsten, d. 20-10-2013\nHej Betina, det ser spændende ud, der er meget jeg får lyst til at se. Og tak fordi du gav mig adressen på jeres hjemmeside. Kærlig hilsen Kirsten\nSkrevet af Mads Køln, d. 24-01-2013\nSkrevet af Nathali, d. 05-05-2011\nI må virkeligt have fået nogle gode oplevelser :)\nSkrevet af Claus, d. 15-01-2008\nJeg vil da bare lige sige tak for "turen". (Ventede med at skrive til I fik sat billeder ind.) Hold da op. Det har været spændende og interessant at følge med jer rundt i Verden. Håber I er faldet godt til her hjemme igen !\nSkrevet af Moster, d. 18-04-2007\nHej med jer. Vi håber, at I allesammen nyder den sidste del af rejsen.Vi glæder os rigtig meget til at se jer igen. William er blevet så dygtig, at han nu cykler uden støttehjul. Han glæder sig til at vise jer det. Og 1000 tak for det fine postkort. Vi modtog det i går, og som alle de andre gange, blev det modtaget med stor spænding. Der hænger efterhånden postkort over alt på William og Bertrams opslagstavler. Vi taler tit om dem, og der bliver holdt øje på verdenskortet med, hvor I befinder jer. Vi savner jer. Knus og kram\nEr jeg ikke fræk?\nSkrevet af Moster, d. 06-04-2007\nHej Storesøster (gamle)\nHerhjemme tyder vejret på, du har opført dig bare en lille smule pænt, selvom det blæser meget. Men du er jo også en person med gang i, så hvorfor ikke!!\nDagen i dag vil vi bruge sammen med Farmor og Farfar. Vi skal nok ud at gå en tur, idet de har købt en trækvogn. Den skal jo nok lige prøves af.\nJeg vil sende dig en tanke, når jeg lægger mig på puden i aften. Tænk min søster nærmer sig de 40 med så hastige skridt. hahahaha\nLillesøster og fam.\nJaaeee!!! Mon man kan blive grimmere?\nSkrevet af Mormor og Morfar, d. 06-04-2007\nDu ønskes tillykke med fødselsdagen i dag, vi satser\npå at Sean og Connor har været tidligt oppe\nmed flag og kaffe, og købt en "stor kanin lagkage" i flere farver.\nFor at fejre dig skal vi her i Rødvig have gåsebryst\nSkrevet af Laura 7.b, d. 04-04-2007\nDer er bare sket så meget. Har læst hvad de andre fra klassen har skrevet og jeg kan kun give dem ret i alt. Hiih. Håber i har det godt, det lyder i hvert fald sådan. Vi glæder os til at du kommer tilbage. Beklager jeg ikke har skrevet noget før men kunne ikke huske hvad hjemmesiden hed. =)\nDu er en go lærer, ligesom alle de andre siger. Håber du blev glad for det kort jeg skrev til dig. Jeg har faktisk fået kontaklinser ;p.\nAlle i klassen har bare forandret sig så meget! Men på en go måde.\nJeg personligt syntes jeg er blevet en del dårligere i skolen siden du rejste.\nSå håber du kommer tilbage. Ikke fordi det er din skyld men du var bare sådan en go lærer. Er måske også lidt doven. =) Hiih\nHåber i har set en masse hvaler og koalere. Det gad jeg også godt. Så håber i taget en masse billeder som vi kan se senere.\nNu er nogle af os fra A og B jo er blevet skolepatrulje og vi skal på skolepatrulje tur her i Juni måned hvor vi skal i HeidePark på min fødseldag. Så glæder mig. Der er også snart cykellist prøve som vi skal hjælpe til med.\nVi alle fra a og b skal på hytttetur her den 16 - 17 April\nDet er desværre kun i to dage men det er bedre end ingen ting.\nHar du forresten hørt at vi nok skal splittes op i klasserne når Algestrup kommer. Så bliver vi blandet.\nVi vil ikke blandes! Vi har prøvet at strække lt muligt andet. Den dag vi fik det at vide ´begyndte de fleste af os at græde. Vi kan godt lide vores klasse den er god. Vi har ikke nogle problemmer eller noget.\nSå vi er pænt sure. Så finder nogle af os fra skolepatruljen ud af at der er Jan Pondal der har forslået det i flere år, Så er lidt irriteret på ham =).\nMen det går nok syntes bare det er skide ærgeligt!\nMen som Malou skrev tror jeg at vi alle savner dig og glæder os til du kommer hjem. Men nyd nu din tur som bliver en oplevelse for livet!\nVi ses Betina\nHåber du har en go tur SVESKE. Hiih =)\nSkrevet af Moster, d. 02-04-2007\nSolen skinner og vi nyder det fuldt ud.\nForåret er rigtig kommet til Danmark, og det gør I jo også om ikke så længe. Det bliver dejligt at ha´jer hjemme igen. Knus og kram fra moster\nSkrevet af Moster, d. 20-03-2007\nDet er rart, at høre I har det godt. Vi håber allesammen, at I kommer godt videre. Vi glæder os meget til at trille påskeæg uden jer, så er der måske en chance for, at vi andre kan vinde.. hehe\nDe aller bedste kram fra Morten, William, Bertram og Moster\nSkrevet af Moster, d. 01-03-2007\nVi håber, I har det godt allesammen, og at I nyder de sidste par dage sammen. Det bliver rart at få Morfar hjem igen, så vi kan høre, hvordan I har det og se en masse billeder. Mange knus og kram Moster og ungerne\nSkrevet af Janne Hasen, d. 26-02-2007\nHvordan går det med jer dernede i varmen og du käre onkel kom vel godt frem til Betina og drengene.\nJeg skulle hilse fra hele familien og önske dig hjertelig tillykke med din födselsdag d.19 februar og håber at du fik en uforglemmelig dag. Undskyld den kom lidt sent frem.\nHer i Sverige har vi fået masser af kulde og sne, det var bare fat vanterne, skovlen og så grave sneen väk fra alle dörene. Anders og jeg troede ellers at det ville vente til vi var taget afsted til Indien,så kunne det jo tö inden vi kom hjem.\nVi tager afsted natten mellem d. 5 - 6 marts og skal bo en uge i nord derefter en uge i syd og er hjemme igen natten mellem d. 20 - 21 marts der håber vi så at våren er kommet ha ha ha.\nMange varme hilsner herfra det kolde nord Janne med familie\nSkrevet af Elin & Erling, d. 21-02-2007\nHjertelig tillykke på din 12 års fødselsdag. Spændende at fejre dagen i Australien håber I har det godt alle sammen og nyder turen og friheden Hilsen til Connor mor & Morfar Hav det godt\nMange hilsner Elin & Erling\nSkrevet af Ole , d. 18-02-2007\nTak for kortet - der ser spændende ud dernede håber du nyder turen inden alderdommen rammer dig. Vi er lige hjemkommet fra et rigtigt hyggeligt fødseldagsarrangement på Vallø Slotskro - og tak for fødselsdagsgaven. I morgen - altså om 4 timer dansk tid, er det din tur og det gør ikke ondt - mennnnnn det er en underlig fornemmelse at have den alder som du også har i morgen. Men du skal være rigtig glad for din fødselsdag, hvilket jo betyder, at du lever. Derfor vil Ingelise og jeg ønske dig rigtigt hjertelig tillykke med fødselsdagen i morgen - og måske står menuen på en rigtig australsk bøf + rødvin ?? Hils også Betina og børnene og fortsat god tur. Vi ses.\nSkrevet af Moster, d. 14-02-2007\nVi har holdt fastelavnsfest i dag. William er nemlig syg og kan ikke komme i børnehave, så for ikke at han skulle gå helt glip af fornøjelighederne, afholdte vi vores egen tøndeslagning. William var Batman, Bertram en farlig tiger, Morten var heks!!! og jeg var en fe..\nDet var mor her der vandt, selvfølgelig.\nMange hilsner fra Morten, William, Bertram og moster.


CPK Gruppen er din autoriserede kloakmester I Alt i kloakarbejde\nHos CPK Gruppen er vi autoriseret kloakmester og løser alle opgaver inden for kloakarbejde. Med et højt fagligt niveau og en god forståelse for dine behov, leverer vi høj kvalitet og høj sikkerhed.\nDer kan være flere grunde til at kloakken har brug for hjælp. Inden vi overhovedet går i gang, er det vigtigt altid at finde årsagen til problemet. Vi står både klar til at hjælpe dig med problemer samt give vejledning.


Tabet af en engel - Efter Ulykken - Movellas\nTabet af en engel\nSimone har midstet sin barndomsven i en bilulykke som hun selv var indvolveret. Hun har meget længe gået og tænkt over hvem hun kunne snakke med den sorg hun selv render rundt med. Til sidst går det op for hende at hun får det godt med at skrive det ned.\nHer kan du læse hendes historie før, i og efter ulykken.\nFør ulykkenSå skete det uventedeEfter Ulykken\n3. Efter Ulykken\nJeg kan huske at vi blev hentet af ambulancen og jeg var bange. Vi blev kørt til Rigshospitalet og vi skulle igennem en masse undersøelser. Jeg var bange for at jeg ikke skulle se Mathias igen men jeg håbede bare på det bedste.\nJeg skulle have CT-skaninger og alle mulige undersøgelser. Hver gang jeg spurgte ind til Mathias fik jeg af vide at det fik jeg af vide på et andet tidspunkt.\nJeg fik min familie på besøg, og da min mor trådte ind af døren begyndte hun at grænde. "Oh min lille Simone. Hvordan har du det? Har du hørt noget om hvordan Mathias har det?" sagde hun imens hun græd. Jeg prøvede at forklare hende at jeg ikke havde fået noget af vide om Mathias og jeg havde det fint.\nEn time efter at min familie var kommet kom en overlæge ind. Han startede med at lave de rutine-plagede undersøgelser. Da han var færdig satte han sig på kanten af min seng og kiggede ned på dynen.\n"Ja Simone. Det går jo rigtig godt med dig. Du har kun gjort fremskridt. Som det ser ud nu kan du blive udskrevet om 3 dage" sagde han imens han kiggede ned i dynen. Min mor blev rigtig glad for de gode nyheder men jeg fik bare en tårre i øjnene. "Hvad med Mathias? Hvornår kommer han hjem og hvordan har han det overhoved?" spurgte jeg med en angst for at han var blevet lam eller hjerneskadet. Lægen kiggede ´ned i dynen igen men ligepludselig kiggede han op igen. "Mathias er ikke ibladt os mere. Han ligger på vores dødsgang. Han døde tidligt i morges. Hans familie er underrettet og er på vej for at sige farvel. Hvis det er kan du gå med dem ned og se ham. Føler du dig klar til det?" spurgte lægen med en rolig stemme. "Det vil jeg gerne" sagde jeg med det samme.\nHans familie kom og jeg kom op fra hospitalssengen for første gang i 1 uge. Da jeg så på Mathias kom jeg til at tænke på det han sagde til mig i bilen. Han så så fredfyldt ud da han lå der. Jeg vidste at han havde fået fred og han var glad nu men alligevel græd jeg helt vildt. Jeg kunne ikke stoppe. Jeg krammede ham og hviskede i hans øre: "Jeg savner dig allerede. Jeg håber du venter på mig í himlen. Jeg elsker dig Mathias"\nDa jeg blev udskrevet begyndte jeg at gå til psykolog. Han hjalp mig meget og jeg har nu indset at Mathias ikke er her mere. Jeg savner ham meget i hverdagen men hvis jeg ikke kan undvære ham mere går jeg ned på kirkegården og besøger ham.\nJeg føler at når jeg sidder alene på mit værelse, er han der. Han ligger en hånd på min skulder og bare snakker med mig. Men nu han jeg fundet ud af at han lever i mig.\nHÅBER DU HAR DET GODT HVOR DU END ER MATHIAS! R.I.P\nvenner, ulykke, savn, venskab, bil, sorg, barndomsven, barndomsminder


Strikkefåret: Hjem vendt fra ferie\nDenne Medusa figur stod på bordet i morges og flagede for mig\nNu er jeg tilbage fra min tur til Færøerne. Den skal jeg nok fortælle mere om på et senere tidspunkt, men jeg har et par hængepartier, som jeg først vil skrive lidt om. Derfor vil de næste indlæg nok blive lidt af en blandet landhandel. Jeg mangler blandt andet at fortælle lidt om de sidste garnbutikker jeg besøgte i London. Derudover begyndte jeg på et hæklet tæppe her i sommer og desuden har jeg lovet for ret længe siden, at jeg ville lægge opskriften på de hæklede blomster, som jeg lavede til krea-hygge-træf, ud her på bloggen.\nDe næste par dage vil jeg helt sikkert suse rundt i blogland og se hvad jeg er gået glip af. Jeg er af natur ret nysgerrig og lider også en smule af den frygtelige sygdom, der i folkemunde populært hedder: Bange for at gå glip af noget. Derfor vil jeg nok også bruge lidt tid på, at læse de efterhånden mange blogs jeg følger fast, så jeg kan blive opdateret. Det vil jeg glæde mig til.\nI morges kom jeg ned til et dejligt morgenbord. Det er fordi, det er min fødselsdag i dag og manden havde været tidligt oppe og gøre klar, så der var rundstykker, blødkogt æg og kaffe til mig. Der var flag og lys på bordet og en dejlig blomsterbuket havde han også købt. En dejlig start på dagen.\nIndtil nu har jeg ikke lavet det helt store og resten af dagen skal vist også bare bruges til at lade op til den fest vi skal til i aften. Det er dog ikke min fødselsdag, der skal fejres. Et par af vores venner har en datter som fylder 20 og så er hun også blevet student i år. Derfor holder de fest for hende og vi er inviteret med. Når vi fejre fødselsdag her i huset plejer vi som regel at være ude at spise, så det skal jeg jo sådan set også i aften. Det skal nok blive hyggeligt. Ønsker alle en rigtig god weekend og undskylder lige det lidt dårlige vejr, men der er også andre, som har fødselsdag i dag. Lige nu skinner solen her hos mig - håber den også skinner hos dig.\nBuketten fra min mand :)\nIndsendt af Aslaug/Strikkefåret kl. 13.40\nKludemutter 31. august 2013 kl. 13.50\nEn dejlig måde at starte dagen på ;)\nHer er solen frem ind imellem.\nAslaug/Strikkefåret 1. september 2013 kl. 17.12\nTak - ja det er altid dejligt at blive forkælet :)\nmarion 31. august 2013 kl. 17.27\ntillykke med fødselsdagen og en smuk buket :-)\nAslaug/Strikkefåret 1. september 2013 kl. 17.13\nTak - ja smuk og enkel :)\nGitte 31. august 2013 kl. 19.51\nKæmpe tillykke med fødselsdagen til dig, dejligt at starte dagen hyggeligt\nAslaug/Strikkefåret 1. september 2013 kl. 17.14\nTak - ja en skøn start på en dejlig dag :)\nSusan 31. august 2013 kl. 23.13\nTillykke med fødselsdagen - og her har vejret været fint :-)\nAslaug/Strikkefåret 1. september 2013 kl. 17.16\nTak - vejret blev faktisk også bedre her resten af dagen :)\nFru Knudsen 1. september 2013 kl. 08.05\nHej Aslaug. Tillykke med fødselsdagen og velkommen hjem. Ja, vi var jo så ihvertfald 2, som måtte deles om det dårlige vejr, som dog blev til fint vejr op af dagen. Vi ses på tirsdag, glæder mig!!\nAslaug/Strikkefåret 1. september 2013 kl. 17.17\nTak - her blev vejret også bedre op af dagen. Vi ses bestemt på tirsdag og jeg glæder mig også :)\ndqpage 1. september 2013 kl. 11.46\nHej aslaug.. Hjertelig tillykke med fødselsdagen - og velkommen hjem fra ferie. Det glæder jeg mig til at høre mere om :)\nAslaug/Strikkefåret 1. september 2013 kl. 17.18\nTak - ja der kommer sikkert et par billeder fra turen og mon ikke der sniger sig et får ind på et af dem :)\nMarianne 1. september 2013 kl. 16.21\nStorttillykke med fødselsdagen i går ...\nOg velkommen hjem fra ferie\nAslaug/Strikkefåret 1. september 2013 kl. 17.19\nTak - jeg havde en dejlig dag, den var lige som den skulle være :)\nTulle Momsemor 2. september 2013 kl. 13.13\nKæmpestort forsinket tillykke Aslaug!\nAslaug/Strikkefåret 4. september 2013 kl. 12.32


Uddannelse giver ledertalenter mod på at gå forrest - Fagbevægelsens Hovedorganisation\nNogle gange skal der ikke meget til at få et ledertalent til at spire. Spørg bare Regina Pedersen. – Hvis nogen havde sagt til mig for fire år siden, at jeg skulle få lyst til at blive leder, havde jeg ikke troet dem, siger den 41-årige socialpædagog, som dengang arbejdede på et bosted. For tre år siden skiftede hun til Region Syddanmarks Børne- og AutismeCenter i Ringe på Fyn, hvor hun er gruppekoordinator på et værksted. Det er herfra, ambitionen om at blive leder er vokset frem.\n– Jeg fik ret hurtigt ekstra opgaver, fordi min leder var meget væk i en periode. Min forrige arbejdsplads var jeg på i 13 år, uden at nogen pegede på mig til lederopgaver. Så for mig var det en stor tillid fra ledelsens side, at jeg kom i betragtning. Samtidig var mine kolleger glade for, at jeg trådte til. På den måde opstod min interesse for ledelse, fortæller Regina Pedersen.\n– Jeg har en overbygning som børne- og familiekonsulent og ville ikke undervises i noget, jeg vidste i forvejen. Det specielle ved førlederkurset er, at det består af første modul af diplomuddannelsen i offentlig ledelse, så jeg skal ikke begynde forfra, når jeg senere skal uddanne mig til leder, siger Regina Pedersen, som hen over vinter og forår har deltaget i seks undervisningsdage og været til en afsluttende eksamen i modulet.\n– For mig har det ikke været et spørgsmål om at få afklaret, om jeg vil være leder eller ej. Det vidste jeg i forvejen. Jeg vil udvikle mig fagligt, men da jeg ikke er leder endnu, kan jeg ikke få tilbudt en egentlig lederuddannelse. Derfor var det oplagt for mig at komme med på forløbet, fortæller Karina Kryger Foged.\n– Vi får hele tiden at vide, at vi skal være mere effektive i det offentlige, men vi arbejder med autister, hvor alt skal være planlagt i detaljen. Klokken 11.30 spiser vi frokost, og præcis 15 minutter senere rykker 18 stole ud fra bordet. Hvis vi ændrer en masse, giver det uro blandt vores borgere, men vi kan gøre hverdagen lettere og sørge for, at den giver mening for borgerne ved at justere på nogle små ting. Det kan handle om alt fra, hvad tid de skal møde om morgenen, til hvilke produkter de laver i værkstedet. Derfor giver inkrementel innovation god mening for os, siger Regina Pedersen.\n– Jeg har lært, at et budskab ikke altid bliver opfattet, som man selv tror, man har sagt det. Derfor skal man spørge ind til, om medarbejderne har forstået, hvad man mener. Det er også vigtigt at inddrage dem i beslutningsprocessen, så de får ejerskab til det, der skal ske, siger Karina Kryger Foged.\n– For mig er en dygtig leder god til at lytte til sine medarbejdere, hun kan bevare overblikket, og når det er nødvendigt, kan hun træffe beslutninger på egen hånd, selv om medarbejderne ikke er enige i afgørelsen. Men så må hun bagefter inddrage dem i, hvordan de får det bedste ud af situationen.\n– Det er enten eller. Man siger farvel til fællesskabet med kollegerne og goddag til sparring med andre ledere. Man bliver ikke uddannet leder af at tage en uddannelse. Det kræver erfaring, og jeg er i en startfase, så det vil være godt for mig at få mere ansvar, fx for et projekt. Min ledelse må også have gjort sig nogle overvejelser med at sende mig på forløbet, siger den 44-årige leder in spe.\n– Hvis jeg altid kommer for sent til møder og måske går før tid, kan medarbejderne også gøre det. Og hvis jeg sidder og småhvisker, må de gøre det samme. Det handler også om den måde, jeg omtaler organisationen på. Det kan godt være, jeg tænker på mig selv som Regina, men folk husker mig som ‘hende fra autismecentret’ og vil hæfte sig ved den måde, jeg udtrykker mig på.\n– Jeg går ind for, at man bruger hver medarbejder til det, de er gode til. Samtidig skal de udvikle sig, og det kræver, at man som leder både er ambitiøs og anerkendende, siger Regina Pedersen.\n– Jeg har mine styrker på specialområdet, hvor jeg altid har arbejdet. Men jeg er ambivalent overfor at skulle gå fra gulv til lederniveau på min nuværende arbejdsplads, fordi jeg kan have sagt noget kritisk om en beslutning, jeg pludselig vil skulle bakke op om. Det vil være nemmere, hvis medarbejderne ikke kender gruppekoordinatoren Regina, men kun lederen Regina.\n– Hvis man som medarbejder overvejer, om ledervejen er noget for én, får man et lærerigt kursus. Man får masser af viden om ledelse med hjem, og man udveksler erfaringer med folk fra andre faggrupper og får på den måde opbygget netværk med folk fra andre faggrupper, som de kan bruge i deres arbejde, siger Karina Kryger Foged.


Gjesters vurdering av hus, Diernæs: 4.0 av 5.0 fra totalt 219 anmeldelser.\n11 hytter for Diernæs\nHusnr: 57356 Diernæs5 personer, 86 m²250 m til kyst.Sommerhus beliggende i roligt og populært sommerhusområde tæt på Lillebælt og ca. 250 m fra børnevenlig strand. Fra huset og terrassen har I lidt havkik.Grunden er fuldt indhegnet og ideel for små børn ...\nHusnr: 4547 Diernæs12 personer, 136 m²50 m til kyst.Højtbeliggende sommerhus med udendørs spabad og skøn udsigt til Lillebælt beliggende i en af østkystens dejligste sommerhusområder ved Diernæs. Sommerhuset er nyopført til foråret 2020, så I kan nyde det ...\nfra 6.805 NOK\nHusnr: 67455 Diernæs6 personer, 92 m²200 m til kyst.Fra dette sommerhus ved Diernæs kan I nyde udsigten over Lillebælt. Huset fremtræder lyst med en god møblering og har en have med masser af terrasser, der giver mulighed for nyde solen hele dagen. Haven ...\nHusnr: 14631 Diernæs8 personer, 80 m²300 m til kyst.I populært og børnevenligt sommerhusområde tæt ved børnevenlig badestrand ligger dette velholdte sommerhus. Stue, køkken og bad (med babybadekar) er fra 2003. Sove afdelingen er gennemrenoveret i 2020. ...\nfra 2.824 NOK\nHusnr: 38141 Diernæs6 personer, 107 m²300 m til kyst.For enden af rolig vej ligger dette sommerhus placeret lige ud til en mark. Rummeligt badeværelse med vaskemaskine. Huset er med dets 107 m² rummeligt og har en stor stue med direkte udgang til udestue, ...\nHusnr: 68930 Diernæs4 personer, 64 m²300 m til kyst.Sommerhus beliggende på en indhegnet grund i roligt og populært sommerhusområde tæt på Lillebælt og ca. 300 m fra børnevenlig strand. Huset er renoveret 2018. Opholdsstuen er lys med bl.a. brændeovn og ...\nHusnr: 71266 Diernæs10 personer, 203 m²300 m til kyst.Ca. 50 km fra den dansk/tyske grænse ligger dette sommerhus på en 1000 m² stor naturgrund. Huset er i 2013 blevet renoveret og har fået aktivitetsrum i kælderen og flere faciliteter i wellness-afdelingen. ...\nfra 5.885 NOK\nHusnr: 28762 Diernæs8 personer, 71 m²400 m til kyst.Velholdt sommerhus beliggende i naturskønt område ved Sønderjyllands østkyst med mulighed for bade og fiske ved kysten i nærheden. Ellers kan I nyde solen og en grillaften ved huset.\nfra 3.535 NOK\nHusnr: 8387 Diernæs8 personer, 71 m²250 m til kyst.I Diernæs finder I dette gennemrenoverede sommerhus med rigtig god udnyttelse af pladsen. Der er stort og rummeligt køkken/alrum, hvorfra der er fordeling til to af soverummene samt badeværelset. Derudover ...\nHusnr: 38554 Diernæs8 personer, 105 m²250 m til kyst.Sommerhus i et mindre sommerhusområde. Fra det ene soverum er der adgang til en 4 personers sauna. Der er trægulve, trælofter og træbeklædte vægge også på badeværelset. Praktisk køkken i åben forbindelse ...\nfra 3.735 NOK


Kræftrådgivninger - Frivillig.dk\nForside\tCorona Q & A\tKræftrådgivninger\nGenerelt om corona\nKræftens Bekæmpelse - Genbrug\nSe under menupunktet Generelt om corona\nKræftrådgivningerne er påpasselige med at minimere risikoen for smitte med coronavirus, da mange af brugerne, som kommer i husene, er sårbare. Nogle steder kan der derfor være begrænsninger i aktiviteter, og mindre behov for, at patientstøttefrivillige varetager opgaver i rådgivningerne. De vil få besked af deres kontaktperson.\nKræftrådgivningerne er åbne for patienter og pårørende, som har aftalt tid til rådgivning. Er man utryg ved at møde fysisk frem, kan man få rådgivning via telefon eller mail.\nForedrag, arrangementer og gruppetilbud gennemføres med overholdelse af retningslinjer for hygiejne og afstand. Afhængigt af lokaleforholdene kan der være deltagerbegrænsning.\nFrivillige, som er en del af Navigatorordningen, kan mødes med brugeren hvis begge parter er trygge ved det, og retningslinjerne overholdes. Er der tale om hjemmebesøg, må den konkrete situation vurderes, så både den frivillige og brugeren kan føle sig trygge ved situationen. Vi opfordrer til, at man rådfører sig med sin kontaktperson.\nRetningslinje for brug af ansigtsværnemidler (maske eller visir)\nDer er 28.09.2020 kommet ændrede ’Retningslinjer for brug af værnemidler, når der ikke er påvist eller mistanke om COVID-19’, som gælder for Sundheds- og ældreområdet, samt visse dele af Socialområdet. Disse trådte i kraft 1. oktober 2020 og restriktionerne er forlænget til 31. oktober 2020:\nNedenfor er uddrag af retningslinjerne:\nAnvendelse af ansigtsværnemidler anbefales i følgende situationer:\n1. Personale og patienter/borgere anvender ansigtsværnemidler ved omsorgs-, pleje-, støtte-, undersøgelses- og behandlingsopgaver mv., og hvor der ikke kan holdes en afstand på minimum 1 meter mellem personale og patient/borger og 2 meters afstand, hvis man ved, at patienten/borgeren er i øget risiko.\n2. Pårørende til patienter eller borgere anvender ansigtsværnemidler, når de under besøg hos en pårørende, på fx plejehjem eller sygehus, ikke kan holde afstand, fx fordi der er behov for pleje eller omsorg, med det formål at beskytte personen mod eventuel smitte.\n3. Sundhedsstyrelsen finder ikke, at der er behov for en anbefaling om, at alt personale, patienter, borgere og pårørende generelt og til hver en tid skal anvende ansigtsværnemidler. Der kan dog være forhold i fx en almen praksis, sygehusambulatorie eller på plejehjem der gør, at der er øget risiko for smitte, fx hvis fysiske rammer generelt vanskeliggør, at der holdes afstand, eller der er andre forhold, der øger risikoen for smittespredning.\nAnbefalingerne indføres som følge af COVID-19-epidemien og den aktuelle smitteudvikling i landet. Anbefalingerne er midlertidig gældende så længe, vi har en epidemi med udbredt risiko for smittespredning og vil blive revideret, hvis situationen ændrer sig og ophæves, når de ikke længere er relevante.\nAfstand, korrekt håndhygiejne samt rengøring af kontaktpunkter er de vigtigste tiltag til at hindre smitte fra personer uden symptomer eller mistanke om smitte, da smitte i denne sammenhæng primært antages at ske via kontaktsmitte. Værnemidler, fx masker, mundbind og heldækkende ansigtsvisir, er dog ved korrekt brug en ekstra beskyttelse til at forebygge smittespredning via dråbesmitte i situationer, hvor der ikke kan holdes afstand, men er ikke i sig selv nok til at forebygge smitte. Værnemidler er således et supplement til afstand og kan ikke erstatte de øvrige anbefalinger.\nDa vi ikke - med de udvidede kriterier for personer i øget risiko ved Covid-19 – reelt har mulighed for at differentiere mellem brugere, som er i øget risiko og brugere som ikke er, når de kommer i rådgivningen, må vi anvende et forsigtighedsprincip. Anbefalingen om at ’personale og patienter/borgere anvender ansigtsværnemidler… hvor der ikke kan holdes… 2 meters afstand, hvis man ved, at patienten/borger er i øget risiko’, betyder således at:\n1. I gående og stående situationer hvor brugere færdes og hvor vi ikke kan opretholde 2m. reglen, skal medarbejdere, frivillige og brugere anvende ansigtsværnemidler.\n2. I situationer hvor man sidder ned og afstandsreglerne overholdes (2 m for personer i øget risiko ved Covid-19 og 1 m for alle andre), benyttes ansigtsværnemidler ikke.\n3. I grupper med deltagere i øget risiko ved Covid-19 og/eller hvor der indgår fysisk aktivitet o.l. og hvor deltagerne ikke sidder ned, skal ansigtsværnemidler overvejes. Eventuelt kan holdene deles op i mindre grupper.\nI praksis fortolkes anbefalingen på samme måde, som kravet om mundbind i forbindelse med restaurant og cafébesøg, således at man i gående og stående situationer anvender mundbind, men kan tage det af når man sidder ned, hvis man øvrigt overholder retningslinjer for afstand og hygiejne.\nDisse ovenstående retningslinjer om ansigtsværnemidler trådte i kraft 1. oktober og restriktionerne er forlænget til 31. oktober 2020.\nEr du i tvivl, eller har du som patientstøttefrivillig spørgsmål, er du velkommen til at ringe til din kontaktperson eller rådgivningslederen i din lokale rådgivning.


En del internet firmaer yder til alt held en hel del forskellige leveringsmidler. En af de mest populære er for øjeblikket at få leveret til en pakkeshop, fordi du så nemt kan hente de bestilte varer lige præcis når det passer ind i din kalender. Den er altså usædvanlig let, samt tit ydermere den mindst kostelige løsning til levering ved køb af .\nDu burde endvidere planlægge at få produkterne bragt til din bolig eller ud på din arbejdsplads. Denne bliver almindeligvis en sjat mere pebret, men ligeledes ultra nem. Den billigste mulighed for levering er uden tvivl selv at hente varerne, men den løsning beroer på at du er i nærheden af e-shoppens lager.\nLeveringshastigheden på kan i nogle tilfælde være rigtig bestemmende såfremt vi absolut skal bruge produktet nu og her, så derfor er det fuldt ud passende at du undersøger det anslåede leveringstidspunkt ved det respektive produkt.\nEn lang række e-firmaer i Danmark lover levering på næstkommende hverdag på mange af shoppens varenumre, eksempelvis , men vær obs på at det er forudsat at transaktionen realiseres inden et besluttet klokkeslæt, så de højst sandsynligt kan nå at få dit nye produkt betjent inden personalet drager hjemad.\nFlere internet varehuse lover levering uden beregning, men ofte er det så nødvendigt at der erhverves for en konkret sum. I øvrigt burde man udse dig den mindst kostelige fragtløsning, som oftest – ligegyldigt om man bor i Aalborg, Frederikshavn eller Faaborg – er at få fragtfirmaet til at køre din pakke til et afhentningssted.\nDet er efterhånden virkelig ukompliceret for forbrugerne at sammenligne priser (via fx PriceRunner) fra flere internet varehuse, og for det har adskillige netshops været nødt til at nedsætte prisniveauet på produkterne – til børn og babyer, og yderligere også til herrer og damer – en hel del, og endda nogle gange yde fragt uden omkostninger.\nTrods dette kan det stadigvæk være smart at checke diverse internet shops i Danmark efter rabat på inden du placerer ordren, sådan at man ikke er i tvivl om at antage den skarpeste pris.\nDu må dog være så påvagt, at når en e-forretning udbyder produkter til en salgspris som kan ses som helt ekstremt god, så bør det mange gange være et faresignal om en uærlig netshop. Kortbetalinger er ikke desto mindre indbefattet af et regelsæt, som garanterer dig som køber imod fup online firmaer.\nGenerelt går vi ind for handler med kort eller betalinger med mobilen. Som et alternativ burde du anvende en løsning på afbetaling fra f.eks. ViaBill, såfremt du hellere vil honorere beløbet af flere omgange.\nInden folk køber i en online webshop bør de de facto løbe igennem deres forretningsbetingelser, dog er det oftest et omfattende arbejde.\nEt andet forslag kunne måske være at tjekke om internet webshoppen er godkendt af e-mærket, grundet at det skulle være en tryghed om at online forhandleren føjer de gældende danske regler, foruden at internet selskabet jævnligt efterses af eksperter der har meget erfaring med vilkårene. Dette er desuden din lejlighed til støtte, ifald du forvoldes udfordringer som følge af dit køb.\nDertil foreslåes det at kunden er klar over de mest aktuelle forhold i forbindelse med handlen, eksempelvis hvilken byttepolitik netbutikken garanterer. I den sammenhæng er det desuden relevant, at man stadigvæk bevarer ens ordrekvittering, således man en anden gang vil kunne påvise købet af , om man er på gaveindkøb til en mand eller kvinde.\nTrustpilot tilbyder rigtig værdifulde genveje til at gennemgå en længere række eksisterende kunders observationer og af den grund kan det være til hjælp, at du iagttager online butikkens vurderinger af inden du lægger din bestilling.\nFacebook yder endvidere adskillige fantastiske chancer for at få et kig ind i netbutikkens troværdighed. Tilmed ses endda online varehuse i Danmark hvor kunder kan ytre en kritik af købsoplevelsen, som ydermere kan udnyttes til at få et indtryk af tidligere kunders oplevelser.\nVores hjemmeside er finansieret af annoncer. Vi arbejder tæt sammen med en hel del online virksomheder i form af at vi præsenterer butikkernes tilbud, og tager imod godtgørelse om de brugere vi sender videre laver et køb.\nVejledning angående produkter og internet varehuse i Danmark opretholdes rutinemæssigt, men vi giver ingen garanti imod modifikationer der er foretaget siden vi senest opdaterede de viste data.


Home > Articles > Filmanmeldelser > Walking with Dinosaurs >\nMed imponerende 3D-animation kommer vi med til dinosaurens verden, hvor man virkelig kan mærke, hvordan verdenen var for millioner af år siden. Men hvorfor i al verden er det nødvendigt at gøre dinosaurens liv til et plat menneskeligt drama?\nDen lille Pachyrhinosaur Patchi bliver født for 70 millioner år siden, sent i Kridttiden. Han er den mindste i kuldet og må lige fra fødslen finde alternative måder at holde sig i live på. Udstyret med mod og eventyrlyst klarer Patchi sig godt, og han får virkelig noget at leve for, da han møder den søde dinosaurpige Juniper.\nMan følger Patchi gennem hans opvækst og dinosaurnes vandring med årstiderne med de udfordringer, farer, tragedier og ikke mindst glæder, der følger med. Historien fortælles af den sjove fugl Alex, som er Patchis trofaste følgesvend gennem hele eventyret.\n“Walking with Dinosaurs” er baseret på den populære tv-serie fra BBC og sceneshowet med samme navn. I denne filmversion er budgettet betydeligt større, hvilket har resulteret i imponerende 3D-animation. Selv musklerne under huden er tydelig, når dinosaurne bevæger sig, og øjnene glinser af liv. Kridttiden kommer til live i sin skønneste from, og af og til virker det som om, dinosaurne stikker hovedet helt ind i biografsalen.\nSpændende tidsalder – banal historie\nPå den anden side er det frustrerende, at filmskaberne har valgt at præsentere denne spændende tidsalder gennem en banal historie. Alle dinosaurne har fået menneskelige egenskaber, og Patchi er den svage dinosaur, som til sidst redder hele flokken. Og så er der selvfølgelig en sød pige og problemer i forholdet til storebroren. Det er håbløst uoriginalt og opleves fuldstændig unødvendigt. Filmen har mange gode pædagogiske midler, der skaber nyttig viden om dyrelivet i Kridttiden, men troværdigheden undergraves af ligegyldigheder. Det må da være muligt at lave en familievenlig rammefortælling, som formidler en historie baseret lidt mere på dyrenes og fortidens præmisser.\nFilmen har fået 7-års grænsen, og det er passende. Der er nogle voldsomme scener, bl.a. en blodtørstig Gorgosaurus, der stikker hele dens frygtindgydende, åbne tandrække ind mod publikum. Ingen børn under aldersgrænsen bør se filmen, og selv ældre børn vil nok bliver forskrækket af nogle af 3D-effekterne. Men udover det, er filmen ikke specielt uhyggelig. Fortælleren Alex siger endda til, når den dramatiske del af historien begynder. Filmen kan fint ses af børn fra 7 år, men vi anbefaler, at børn mellem 7 og 9 år har en voksen i nærheden – for at støtte i biografen.\nDerudover er historien så banal, at den nok er for simpel for 11-12 årige, til trods for imponerende effekter.\nDet er sørgeligt, at en film med et så stort budget viser total mangel på fantasi i manus. Alligevel vil “Walking with Dinosaurs” glæde mange børn, og det er uanset hvad pengene værd at følge de imponerende, livagtige dinosaurs liv på lærredet.\nInstruktør: Neil Nightingale og Barry Cook Genre: Animation, Action, Familie Sprog: Danske stemmer Nationalitet: USA Spilletid: 1 time og 32 min. Distribution: SF Film A/S Produktionsår: 2013 Medierådet for børn og unges aldersgrænse: 7 år Begrundelse: Filmen indeholder enkelte scener som kan virke voldsomme for de yngste. Eftersom der etableres direkte identifikation med dinosaurerne som børn er det en voldsom oplevelse, når hovedpersonens ene forælder bliver dræbt og spist af en stor kødædende dinosaurus. Derudover benytter filmen ved flere lejligheder sin 3D effekt til chokeffekter, der virker meget overrumplende. Da børn under 7 år typisk ikke formår at skelne enkeltscener ud fra den overordnede sammenhæng, vurderes disse scener at kunne efterlade barnet skræmt. Fortællingen er imidlertid gennemgående roligt fortalt og det vurderes derfor, at filmen kun vil kunne virke skræmmende på børn under 7 år.\nkidsandmedia dk’s vurdering: OK


Det indre regnskab - en erhvervspraktikants tanker - Landsforeningen Børn og Samvær\nDet indre regnskab – en erhvervspraktikants tanker\nDet indre regnskab\nAf Viggo Bækgaard, talsmand for landsforeningen Børn og Samvær, advokat (H)\nBørn og Samvær nr. 4/2007 p. 6\nVores erhvervspraktikant Cathrine på 14 var nået til den dag, hvor hun skulle høre lidt om, hvordan det er at være advokat i en privatafdeling. Jeg skulle fortælle hende lidt om mit arbejde. Det blev en rigtig spændende samtale ikke mindst for mig. Cathrine er en eftertænksom pige, der heller ikke er bange for at fortælle, hvad hun tænker, føler og iagttager.\nHun og jeg har det til fælles, at vi ikke har personlige erfaringer med skilsmisser og delebørn. Hendes styrke er derfor, at hun iagttager de børn, som er ramt af begrebet uden at skulle sætte tilpasse det i eget liv. Det er sikkert også ulig lettere at beskrive, hvad børn føler og tænker, når man er 14 i forhold til at være 56. Referencerammen til dagens virkelige børn i det virkelige liv er alt andet lige klarere hos hende end hos mig. Alligevel var jeg overrasket over, at hendes svar på mine spørgsmål dækker så meget, hvad jeg dels selv erindrer fra egen barndom, dels hvad jeg hører fra forældre, som kan abstrahere lidt fra deres eventuelle konflikter.\nJeg lærte et nyt udtryk, som Cathrine fortalte mig, at mange skilsmissebørn bruger. ”Det indre regnskab” er et udtryk for, at børnene føler, at hvis de har været lidt ”for længe” hos den ene forælder, må de hellere kompensere for det i forhold til den anden. Skilsmissebørnene giver udtryk for, at det er vigtigt at tilgodese begge forældrene, så de ikke føler, at børnene bedre kan lide den ene end den anden. For sådan er det jo ikke.\nPå spørgsmålet om, hvorvidt reguleringen af det indre regnskab sker af hensyn til børnene selv eller af hensyn til forældrene var der ikke megen vaklen hos den 14-årige: ”Det er da af hensyn til forældrene”.\nVi fik også en lang snak om ligedeling. Forældrene skal ikke bo langt fra hinanden, før ligedeling en uge hvert sted betyder tab på det sociale niveau for børnene. I samtalen forestillede vi os, at den ene forælder bor i Veddelev ( 3 km . nord for Roskilde på østsiden af Roskilde Fjord), mens den anden bor i Svogerslev ( 3 km . fra Roskilde på den anden side af fjorden).\nDelt bopæl vil betyde, at der på den ene side ikke er langt mellem forældrene, mens der på den anden side vil være betydelige praktiske vanskeligheder med at fastholde vennerne og veninderne hver anden uge. Børnene vil det ene sted ikke have samme skolemæssige referenceramme.\nVi talte om konsekvenserne af det for børnene. Cathrine er ikke i tvivl om, at børnene lider under det. Vi tænkte hende 5 år yngre til 9-årsalderen for at fundere over, om der er forskel for den 9-årige og den 14-årige. Det mener hun ikke, at der er.\nSkilsmissebørn spiller flere spil end andre.\nJeg stillede hende et rigtigt giftigt spørgsmål, som hun funderede lidt over, inden hun svarede. Spørgsmålet lød: ”Hvem er alt andet lige vigtigst for dig i dit liv, hvis vi ser bort fra det basale mad, tøj og tag-over-huset-behov: din forældre, en af forældrene – eller dine veninder? Hun indrømmede, at hun aldrig har tænkt på det spørgsmål på den måde – men svarede alligevel efter at have tænkt lidt og uden tøven: ”Jamen det er veninderne – og vennerne – jo”. ”Men det er jo ikke, fordi jeg ikke elsker mine forældre”. Jeg spurgte, om hun tror, at svaret er det samme, hvis hun tænker sig tilbage som 9-årig. Svaret var det samme.\nNår jeg selv tænker tilbage på min egen barndom i ”ruder konges tid”, og når jeg tænker på, hvordan det var at have børn selv, bliver jeg bekræftet i min egen oplevelse af den samtale med 14-årige Cathrine.\nDen måde, vi behandler skilsmissebørnene på, har fundamentalt intet med barnets tarv at gøre. Det er vigtigt, at barnet har kontakt med begge forældre. Det er et sandhedsmantra, som ingen er uenig i. Men bliver konsekvensen ikke, at vi ofrer børnene for at tilfredsstille forældrenes ligedelingsgen? Er det kvalitet eller kvantitet, der tæller?\nHvad betyder det egentlig at have børn? Betyder det ikke bare, at vi har dem til låns og skal sikre dem en tryg og god opvækst? Betyder det ikke, at vi skal lade børn være børn på børns præmisser? Er det ikke barnets ønskepræmis, at det leger med de andre børn og skaber sig børnevenner, som altid er der? Hvor mange af os har ikke stadig forbindelse med nogle af de mennesker, som vi var BØRN sammen med? Jeg tror, at det er mange.\nEr det ikke den største glæde for os forældre at opleve barnet, som kommer ind, når der skal spises – eller som kommer til os, når der skal plaster på knæet, men som vi ser i harmoni med kammeraterne?\nI samtalen med Cathrine nævnte hun også, at skilsmissebørn vist spiller mange flere spil med de voksne end andre børn. Nu skal det ikke opfattes som en diskvalifikation at spille spil med voksne – men alligevel var det en tankevækkende formulering. I virkeligheden er det vel udtryk for en af de – trods alt positive sider ved at være skilsmissebarn.


Det blev Storbritannien, som udløste kaos, men briterne er ikke ene om at have modvilje mod EU. Modstanden er også stærk i Frankrig, Holland og Tyskland. Nu skal der tænkes stort. Hvis der gemmer sig en statsmand i vores politiske ledere, er det nu, de skal træde i karakter.\nMed sin beslutning om at forlade EU har Storbritannien fremkaldt et jordskælv, der har rystet fundamentet for alle vores vante institutioner og forestillinger. Når man sådan bliver forladt, er det fristende at ønske Storbritannien det værste. Men det er ikke videre konstruktivt at glæde sig over de negative følger, som nu rammer Storbritannien i form af faldende valuta- og aktiekurser. For besinder vi os et øjeblik og kigger efter, kan vi konstatere, at det går lige så hårdt ud over resten af EU. Vi har brug for at vurdere de nye forhold mere nøgternt her i vores fælles Europa.\nSelvom videnskaben for længst har påvist, at Jordens overflade hviler på tektoniske plader, der langsomt flytter sig, er det måske alligevel nyttigt at slå fast, at uanset afstemningen flytter Storbritannien sig ikke fra Europa. Det bliver liggende. Vi har blot fået en nyttig påmindelse om, at EU ikke er Europa, hvilket man allerede godt ved i Oslo, Reykjavik og Zürich.\nMeget krudt bruges på at forbande David Cameron og fremstille Brexit som en uforsvarlig gambling. Men det overses, at modviljen mod EU langsomt åd sig ind på både de Konservative og Labour, og ved afstemningen 23. juni udgjorde den et komfortabelt flertal. At det blev Storbritannien, som udløste kaos, bør derfor ikke overskygge, at Storbritannien ikke er ene om denne modvilje mod EU. Den er også stærk i Frankrig, Holland og Tyskland, tre af de oprindelige stifterstater. Skaden er sket, men var uundgåelig. Fremfor at bebrejde Cameron, at han lyttede til sin befolkning, bør vi hellere erkende tingenes tilstand og tilrettelægge vores fremtidsmuligheder derefter.\nSom et lille land med en åben økonomi, der er afhængig af en så fri samhandel som mulig, har vi brug for et fællesskab, der kan regulere og dermed garantere en sådan samhandel. Det har EU hidtil været svaret på, men selv med mere end 20 års indre marked er nogle medlemsstater stadig præget af protektionistiske handelshindringer. Samtidig har EU udviklet en tendens til mikroregulering, der ofte snarere hindrer end fremmer samhandlen. EU rummer også stærke kræfter, der slet ikke ønsker frihandel, og udsigten til en frihandelsaftale med USA synes ikke at blive gjort lettere af et EU, som det er nu. EU er således både godt og nødvendigt for Danmark, men det udelukker ikke, at bedre modeller kan tænkes.\nEU har i de senere år udviklet en social dimension, hvor svage lande forventer at blive understøttet af stærkere lande, og hvis indbyggere frit kan drage fordel af fremmede sociale systemer opbygget gennem generationer og af høj beskatning. Vi bør ikke godte os over, at Skotland overvejer at forlade Storbritannien for at blive i EU, for Skotland er på støtten. Det bekræfter kun billedet af EU som et samlingssted for økonomisk svage stater, der forventer at blive holdt oppe af andre. For os i den velstillede elite er der oplagte fordele ved EUs bevægelsesfrihed, men for de svagt stillede har det indebåret, at den solidaritet, de forventede af deres landsmænd inden for nationalstatens rammer, bruges på andre, mens de selv udskammes som racister.\nEU og Storbritannien har brug for hinanden, og Brexit tvinger begge parter til at finde en model, der kan rumme mere, end EU kunne. Det er fantasiløst at forestille sig Storbritannien anbragt i EØS sammen med Norge. EØS var aldrig tiltænkt en permanent karakter, det var alene et venteværelse for indtræden i EU. Men da Sverige og Finland forlod EØS for at gå ind i EU, forblev Norge i et system, hvor de må acceptere næsten alle EUs regler og betale til EU, men uden stemmeret, altså beskatning uden repræsentation, hvilket ellers er et demokratisk grundvilkår. Læren er, at små stater ikke har samme indflydelse som store stater: Store stater kan stille vilkår, de små må følge dem. I dag er der flere små stater, som ligger spredt uden for EU uden ordentlig tilknytning, fordi de er for små og alene til at stille krav.\nFor dem og for os er det derfor en historisk chance, at Storbritannien nu har brug for vores hjælp til at skabe en fleksibel tilknytning til EU. For nok er de stærke, men de har brug for allierede i forhandlingerne med EU. Vi kan tilmed regne med støtte fra Tyskland, der allerede har gjort meget for at beholde Storbritannien i EU. Grundet sin forhistorie tøver man med at sætte sin vilje igennem på egen hånd, men hvis Tyskland derimod kan optræde som mægler mellem en klart defineret blok af medlemsstater, der ønsker et løsere EU, i opgøret med dem, der ønsker centralisering, kan vi formodentlig regne med støtte til et fornuftigt resultat.\nLøsningen kunne være at udvikle eller genskabe EØS til en ydre ring om EU med ordentlige forhold, som landene kan vælge at træde ud i eller ind fra. En sådan ydre fleksibel struktur kan både fungere som et venteværelse for de lande, der har ambitioner om at tilslutte sig EU, men endnu savner evnen, og som en tilbagefaldsmulighed for dem, der ikke ønsker alle EUs forpligtelser. Det bør involvere flere stater end bare Storbritannien, og det vil kræve traktatændringer på kryds og tværs, men situationen er alligevel for alvorlig til at betragte det som en forhindring. Et frihandelsområde med reduceret bevægelighed kan måske endda rumme Tyrkiet, noget EU aldrig kommer til, og muliggøre frihandelsaftaler med USA og andre parter i den globale økonomi.\nEndvidere er det illusorisk at forestille sig et EU-27, der uanfægtet stræber mod en stadigt tættere union. Modstanden er for stor i for mange medlemsstater, og Storbritannien har vist, at modstanden ikke bare kan ignoreres. Hvis vi ikke skaber en alternativ model, vil EU humpe videre, indtil det næste land bryder ud og så det næste. Er der ingen ordning på plads, genskabes den samme usikkerhed igen og igen, hvilket vil ødelægge en i forvejen svag europæisk økonomi.


Børnehaver i Fjerritslev og Nørhalne skal udvides - VoresJammerbugt\nSkrevet af Martin Frandsen | 16/05/2020 | Aabybro\nOpsætning af midlertidige pavilloner fremrykkes\n– Både børnehaven Regnbuen i Nørhalne og børnehaven Gl. Dalhøj i Fjerritslev skal udvides, fordi der mangler plads.\nDerfor har børne- og familieudvalget nu nedsat to styregrupper, der skal stå for processen, oplyser Ulla Flintholm (V), formand for udvalget.\n– Vi skal i gang hurtigst muligt, og jeg forventer, at vi allerede i den kommende uge holder det første møde, siger hun.\nDesuden har udvalget besluttet at fremrykke en midlertidig pavillon-løsning for at give Regnbuen bedre muligheder for at leve op til myndighedernes restriktioner ang. COVID-19.\nDer er afsat 6,8 mio. kr. til udvidelsen i Nørhalne, hvor børnehaven i længere tid har manglet plads, og derfor i en periode også haft en udflytter-gruppe, der havde base i festlokalerne hos Nordjysk Fodbold Golf.\nOg kommunens prognose siger, at der skal skabes plads til yderligere 40 børn i Regnbuen svarende til en tilbygning på cirka 400 kvadratmeter, hvis der skal skabes en fremtidssikret løsning ud fra de kendte tal.\nI forvejen er Regnbuen normeret til 100 børn.\nDer er også afsat 500.000 kroner til opstilling af pavilloner, mens ombygningen foregår. Men den løsning bliver nu fremrykket.\nDer er nemlig pres på Nørhalne SI (samdrevne institutioner, skole, børnehave og vuggestue) for at leve op til myndighedernes krav i forbindelse med genåbningen af skoler og institutioner.\n– Det kan lade sig gøre, men der er ikke meget spillerum. Når vi alligevel skal benytte pavilloner under ombygningen af børnehaven, så kan lige så godt få opsat pavillonerne nu, så der straks kommer de flere kvadratmeter, siger Ulla Flintholm.\nOg det vil ske hurtigst muligt. Ejendomscentret har allerede indhentet tilbud.\nFor Gl. Dalhøj gælder det, at børnehaven skal både udvides og moderniseres, og der er afsat 3,2 mio. kr. til dette arbejde.\nOgså her er det manglen på plads, der betyder, at arbejdet er fremrykket.\nDer er ligeledes planlagt en modernisering af børnehaven Grøftekanten i Fjerritslev i år, men det arbejde afventer, da der ikke er pladsmangel.\nDet overordnede formål med anlægsarbejdet med Regnbuen og Gl. Dalhøj er at sikre:\nDe fysiske rammer på bedst muligvis understøtter det pædagogiske arbejde i daginstitutionerne, så der er gode rammer for børnenes trivsel, udvikling og læring.\nDen fysiske kapacitet kan opfylde behovet for børnehavepladser i lokalområdet også fremadrettet.\nUnderstøtte læringskulturen blandt medarbejdere og ledelse, samt skabe sammenhæng og samhørighed mellem børn og medarbejdere i institutionen.\nSikre attraktive og tidssvarende institutioner som medvirker til udvikling og øget bosætning i lokalområdet.\nDe to styregrupper består af:\nRepræsentation fra Ejendomscentret\nOverordnet leder af institutionen\nAfdelingsleder fra institutionen\nFormand for skolebestyrelse/forældrebestyrelse\nOpgaverne for styregruppen:\nEndeligt forslag til udvidelse og renovering\nForrige Planer om busholdeplads, oase og nye bygninger\nNæste AaIF Svøm med ferietilbud til vandglade børn\nNy udsigtsplatform over St. Vildmose\nBrev til erhvervslivet om muligheder for hjælp


Mayflower Easy Knit Damesweater med rund hals - Bluse Strikkeopskrift fra Mayflower med PrisGaranti - kr. 360.00\nMayflower Easy Knit Damesweater med rund halsÂ er en lækker, langærmet trøje, strikket i Mayflower Easy Knit. Den varme sweater strikkes nedenfra og op, med rund hals og rib.\nMayflower Easy Knit Damesweater med rund halsÂ kan strikkes i str. S – M – L – … læs mere her\nMayflower Easy Knit Damesweater med rund hals - Bluse Strikkeopskrift beskrivelse:\nNavn: Mayflower Easy Knit Damesweater med rund hals - Bluse Strikkeopskrift\nLæs mere om Mayflower Easy Knit Damesweater med rund hals - Bluse Strikkeopskrift her.\nMayflower Easy Knit Damesweater med rund hals - Bluse Strikkeopskrift - Garn og strik er blevet moderne\nMåske har du også lagt mærke til det - der er mange i dag, der er, begyndt at fordybe sig i garnnøgler, strikkepinde, opskrifter, masker og hæklenåle- og mange overraskes, når de ser at det ikke er den ældre generation af kvinder, som vi jo er vant til strikker og hækler hele tiden. Unge sidder i dag lige så ofte med garnnøgler og er kreative der har taget strikning og hækling til sig, som deres bedstemødre gjorde. Rito.dk sælger de helt rigtige produkter indenfor strikning og hækling til dig, der vil have grej i god kvalitet. Som om det ikke var nok, får du også, prisgaranti og hele 365 dages returret, så alle grunde til ikke at købe er faktisk væk - så køb du blot Mayflower Easy Knit Damesweater med rund hals - Bluse Strikkeopskrift.\nMayflower Easy Knit Damesweater med rund hals - Bluse Strikkeopskrift med prisgaranti\nMayflower Easy Knit Damesweater med rund hals - Bluse Strikkeopskrift er en af de mest populære varer her på shoppen i vores gruppe af varer Opskrifter || Strikkeopskrifter || Strikkeopskrifter til damer || Strikkeopskrifter til trøjer og bluser. Husk du får hele hele 365 dages returret til at sikre dig mod fortrydelse af købet af Mayflower Easy Knit Damesweater med rund hals - Bluse Strikkeopskrift. Vidste du at størstedelen af dem der handler online køber Mayflower Easy Knit Damesweater med rund hals - Bluse Strikkeopskrift ved den velkendte shop Rito.dk, der altid har et stort udvalg af populære varer. Der er mange varer i shoppen og i det store udvalg går mange på jagt efter deres mål, og der kan klikkes køb på Mayflower Easy Knit Damesweater med rund hals - Bluse Strikkeopskrift. Når der handles i webshop kan priserne være lavere- og det kan lade sig gøre fordi shoppen sparer husleje til en almindelig butik.\nMayflower Easy Knit Damesweater med rund hals - Bluse Strikkeopskrift med 365 dages returret\nNår du lader dig friste, og får købt nogle produkter online, begunstiges du af bedre rettigheder, som ikke er en selvfølge i fysiske butikker. Lovgivningen dikterer min. 14 dages returret. efter dit online køb, og nogle webshops har valgt at give mere og nogle giver endda et helt års returret. Når webshops ligger online, får du med et par klik et stort udvalg , og det at sammenlligne priser bliver en leg, på tværs af forskellige webshops. Du kan oven i købet gøre det på alle tider af døgnet, så længe du er online. En anden ting du også slipper for, at skulle slæbe varerne hjem fra butikken. Online shoppen får Posten til at levere dine varer til din adresse, hvis du ikke har valgt at få dem sendt hen til dit arbejde, du skal bare huske at vælge den rigtige adresse. Glem alt om at stå i kø, hvor ekspedienten lige skal ringe til en anden for at høre, hvorfor prisen ikke går ind til det rigtige. Når handlen foregår online så det er direkte til kassen, når du er færdig med at handle, så undgår du skrigende unger, der plager deres forældre om slik og søde sager.\nVær den første til at anmelde “Mayflower Easy Knit Damesweater med rund hals – Bluse Strikkeopskrift” Annuller svar


Bas absorber, dybtoneabsorber - basfælde (SH012)\nHjemmebiograf & HiFi-studie, Lydstudie/ Øvelokale\nTomt rum Øvelokale\nDen konfigurerede artikel vil blive sendt i span class='packtxt-simple'>1-pakker.\naixFOAM Bas absorber (dybtoneabsorber)\naixFOAM Dybtoneabsorbere er akustiske elementer med åbne porer af høj kvalitet. Bas absorberne fås i to størrelser. Jo større absorber man vælger, go bedre er absorptionsadfærden i de dybere frekvensområder.\nSide 460 mm: Nederste grænsefrekvens på 28 Hz\nSide 250 mm: Nederste grænsefrekvens på 50 Hz\nSelve aixFOAM basfælden i prismeform fungerer grundet sin størrelse i det dybe frekvensområde i et bredere frekvensområde med et maksimum ved 100 Hz (stor sidelængde) hhv. 200Hz (lille sidelængde). Virkemåden skal dermed ikke sammenlignes med en Helmholtz-resonator, som er afstemt præcist til bestemte frekvenser og som det er meget dyrt at konstruere. Med vores dybtoneabsorber får du en god all rounder til generende basfrekvenser til et rigtigt godt forhold mellem pris og ydelse.\nHvor kommer navnet "kantabsorber" fra?\nDybtoneabsorbere eller såkaldte "Bass Traps" opnår en meget høj effektivitet ved absorption af dybfrekvent lyd. Derfor kaldes denne type absorbere også for bas absorbere. På grund af den specielle type opstilling i hjørner af rum, har navnet kantabsorber også indpræget sig. Alle tre begreber forklarer i sidste ende det samme produkt til rumakustik.\nMen hvorfor fungerer kantabsorbere så effektivt ved dybe frekvenser?\nDette er baseret på en påvist maksimering af lydtrykket og minimering af lydhastigheden i hjørnerne af rektangulære rum. Dybtoneabsorberne placeres derfor optimalt i lodrette kanter i rummets hjørner. Ideelt bag højttalerne og med spidsen ud mod rummet. Alt efter behov og højde på rummet kan man også sætte 2 bas absorbere oven på hinanden. Ved anvendelse af kantabsorbere får men en betydeligt mere tør og præcis basgengivelse. Flutter-ekkoer kan undgås effektivt.\nVed kantabsorbere er det vigtigt at nævne, at effektiviteten på volumen afhænger af prismeenheden kvaliteten på det akustiske skum. Derfor fungerer kantabsorberen med den større kantlængde også mere effektivt i det dybere frekvensområde end den mindre kantabsorber.\nAlle vores akustiske skumstoffer på polyesterbasis forsynes ved skumdannelsen med en specialudviklet UV-blokkertilsætning, som påviseligt fører til bedre resultater ved den såkaldte Xenon-test. Du finder yderligere informationer om UV-gulningsbeskyttelse i vores online rådgivningsservice.\nantracit, lysegrå, hindbærrød eller orange (med UV-gulningsbeskyttelse)\nVi henviser til, at dette aixFOAM - produkt altid fremstilles på baggrund af bestillingen, via flere forskellige valgmuligheder, som vi tilbyder som producent. Derved modtager hver eneste kunde hos os et personligt aixFOAM-lydapsorptionsprodukt, der udtrykkeligt er fremstillet efter dennes ønske og i følge behov og krav til anvendelse.\nalt efter størrelse (ved mindre kantlængde 4 bas absorbere pr. karton, ved større kantlængde 2 bas absorbere pr. karton).\nAkustiske målinger på aixFOAM kantabsorberen\nRWTH Aachen gennemførte undersøgelser af absorptionen på vores bas absorbere. I det efterfølgende præsenteres de mere end præsentable måleresultater. Lad dig overraske af den særlige virkemåde på vores kantabsorbere. Du finder yderligere informationer om målingerne i området med basisviden om akustik under måling af absorptionsgraden på aixFOAM bas absorbere.\nResultater for store kantabsorbere, som er opstillet i hjørnet af et rum. Der blev målt 4 kantabsorbere, som befandt sig i de fire hjørner af et efterklangsrum.\nResultater for store kantabsorbere, som er opstillet i kanten af et rum. Der blev målt 4 kantabsorbere, som befandt sig usymmetrisk fordelt i de fire gulvkanter af et efterklangsrum.\nResultater for små kantabsorbere, som er opstillet i hjørnet af et rum. Der blev målt 8 kantabsorbere, som hver især befandt sig parvis over for hinanden i de fire hjørner af et efterklangsrum.\nResultater for små kantabsorbere, som er opstillet i kanten af et rum. Der blev målt 8 kantabsorbere, som befandt sig usymmetrisk fordelt i de fire gulvkanter af et efterklangsrum.\nBrandklasse UL 94 HF1 (se basisviden om akustik - brandklasser)\nBrandklasse FAR 25.853 (lysegrå) med testcertifikat fra Lufthansa Techniks laboratorier (se basisviden om akustik - brandklasser)\nBrandklasse DIN4102 B1 (ved forespørgsel)\nSidelængder: 460 x 460 mm (2 stk./karton) eller 250 x 250 mm (4 stk./karton)\nReduktion af flutter-ekkoer i det dybfrekvente område\nOptimering af basfrekvenser i hjemmebiografer og musiklokaler\nForringelse af rumsvingninger i det dybfrekvente område i lydstudier\nDette anvendelseseksempel viser to opstillede aixFOAM dybtoneabsorbere (SH012) med højttalerpar placeret foran.\naixFOAM bas absorbere kan ligeledes monteres i loftet. Dette anvendelseseksempel viser en stående og en ophængt dybtoneabsorber til effektiv dæmpning af lave frekvenser.


Kona - en cool koreansk crossover - Hvilkenbil.dk\nKona – en cool koreansk crossover\nHyundai satser på high-tech design og masser af sikkerhedsudstyr i den kompakte crossover Kona. Som en af de få i klassen kommer Kona også med firehjulstræk.\nForleden kunne Citroën vise deres indtog i klassen for kompakte crossovers med den formfuldendte C3 Aircross. Det vil Hyundai ikke stå tilbage for, så blot et døgn efter løfter koreanerne sløret for den direkte udfordrer, Kona.\nTimingen siger en del om, hvor brandvarmt markedet er for især de mere kompakte SUV- og crossover-typer. Klassen bliver bare ved med at vokse, og det er blevet helt afgørende for bilfabrikkerne at kunne tilbyde en moderigtig, højbenet udgave af en bil i den i forvejen populære mini-klasse.\nMed en længde på 416 cm og en bredde på hele 1,8 meter, rammer Hyundai Kona lige ned i en klasse, der i forvejen tæller konkurrenter som bestselleren Renault Captur, Peugeot 2008, Mazda CX-3, Nissan Juke og snart Opel Crossland X samt et kommende trekløver fra VW-koncernen.\nI så tæt et felt gælder det om at skille sig ud, og her overrasker sædvanligvis lidt forsigtige Hyundai ved at kaste sig helhjertet ind i kampen om kundernes hjerter og betalingskort. Kona er nemlig lettere vovet med sit meget ungdommelige design fuld af detaljer og frækheder som LED-kørelys som smalle ‘øjenbryn’, to-delt kølergrill, katteøjne-baglygter og ikke mindst et markant skørtesæt, der ikke føler sig forpligtet til at følge den runde bue på hjulene.\nBortset fra runde luftdyser ligner Konas kabine noget fra den større i30. Skærmen kommer i tre størrelser alt efter udstyrsvariant.\nInspireret af Iron Man\nHyundai selv omtaler de markante plastdele på bilen som et ‘maskulint skjold’, der skal understrege Konas appetit på eventyr. Faktisk har designerne ladet sig inspirere af tegneserie-superhelten Iron Man’s ikoniske røde og guldfarvede jerndragt, der giver superkræfter. Dermed bejler koreanerne til et ungt publikum, men Kona er mere end en Hollywood-kulisse af en SUV: Som en af de få i klassen, kan Kona faktisk fås med ægte firehjulstræk og dermed klatreevner, der rækker til mere end en tur på byens toppede brosten. Måske en tur ud på den berømte surfer-strand på Hawaii, som bilen er opkaldt efter.\nPraktikken skulle også være i orden med en akselafstand på 260 cm, der angiveligt giver god plads i både kabine og bagagerum. Platformen er helt ny og gør, at Kona kan fornyes med firehjulstræk uden at det går ud over kapaciteten i bagagerummet – det er usædvanligt.\nIndvendig skruer Hyundai så lidt ned for tegneserie-stilen med en kabine, der minder ganske meget om den nøgterne arbejdsplads i den større i30. Luftdyserne er dog runde og flere steder kan Kona udstyres med pynteringe i stærke farver som gul, rød eller blå.\nMasser af sikkerhedsassistenter\nElektronikken er dog førnævnte Iron Man værdig. En ‘svævende’ betjeningsskærm på enten fem, syv eller otte tommer alt efter udstyrsvariant følger med, mens sikkerheden er i top med assistenter som automatisk nødbremse, aktiv vognbaneassistent, træthedsregistrering, kollisionsadvarsel, fjernlysassistent og blind-vinkel advarsel – også for tværgående trafik bag bilen. Opkobling via Apple CarPlay eller Android Auto samt trådløs opladning af smartphones er også en del af pakken.\nI første ombæring kommer Kona med tre motorer bag den markante front: En basis-benzinmotor med turbo på 1,0 liter med 120 hk og manuelt gear eller en 1,6 med fire cylindre, turbo og automatgear med dobbeltkobling og 177 hk. Endelig tilbydes en 1,6 liters diesel, som Hyundai endnu ikke har sat ydelse på.\nTag i kontrastfarve bliver ekstraudstyr, men selv uden er Kona overraskende selvsikkert designet.\nKona forventes at være klar til salg i Danmark kort tid efter den officielle verdenspremiere på biludstillingen i Frankfurt til september. Omtrent samtidig får Kona følgeskab af sin ‘søsterbil’, Kia Stonic.\nLæs mere om konkurrenten: Citroën C3 får luft under vangerne


Rideklubben bruger kærkommen donation på havelåger og stakitter | Give Avis | Ugeavisen.dk\nDu er her: Forside - Give Avis - Rideklubben bruger kærkommen donation på havelåger og stakitter\nEn smiley skræmmer de færreste. Men heste kan reagere kraftigt på ting, de ikke er vant til. Derfor er det vigtigt, at ponyerne også møder "fyld" under springbommene ved træningen i ridehallen på Grønborgvej. Foto: Børge Larsen\nRideklubben bruger kærkommen donation på havelåger og stakitter\n02. marts 2018 kl. 07:41\nGive Egnens Rytterforening taknemmelig for en hjælpende håndsrækning i form af penge til at fuldende spring og forhindringer på springbanen med stakitter og havelåger.\nGive: Det ser ikke ud af meget, som det står midt i ridehallen på Grønborgvej.\nEn Smiley i plast og et par løse havelåger under den ene springbom og et lavt stakit under det andet. Fyld kaldes det slet og ret. Men det fuldender det udstyr, rideklubben fik det meste af sidste år.\n- Nogle vil nok mene, at det er lidt overflødigt, men det skal være der, fordi hestene og ponyerne skal vænne sig til, at der er noget under de bomme, de skal springe over. Det er der nemlig, når de skal deltage i konkurrencer, siger Laila Stausbøll, bestyrelsesmedlem i Give Egnens Rytterforening GERF.\nPengene til indkøbet af "fyldet" stammer fra Sportens Venner, der er ved at lukke og slukke for aktiviteterne efter 60 års arbejde for idrætslivet i Give. Så der er tale om næstsidste donation fra Sportens Venner.\n- Der er jo normalt lang leveringstid, når vi bevilger penge til udstyr. Beløbet her blev bevilget sidste år, men inden pengene er bevilget og udstyret bestilt og købt hjem, kan der gå lang tid, siger formanden for Sportens Venner, Bruno Søndersø Jensen.\nDer har selvfølgelig været lidt skærmydsler under den store forandring, Give Egnens Rytterforening har været igennem. Men i det store hele har der været opbakning til bestyrelsens linje og det regner keg også med skinner i gennem generalforsamlingen om en uge.\nI Give Egnens Rytterforening er man naturligvis glade for den økonomiske håndsrækning. Sammen med en håndsrækning fra Sportens Venner sidste år er klubbens udstyr til ikke mindst ponyrytterne ved at være på plads.\nDet nye udstyr er som skrevet i plast, og det betyder, at det er så let, at de unge ryttere selv kan flytte rundt med det. Unge ryttere er der igen ved at være en del af i rytterforeningen.\nI det hele taget er den ved at være i god gænge igen efter en lang og svær periode, hvor konkursspøgelset ind i mellem red forbi.\n- Vi har i stor enighed besluttet at sælge vores elevponyer, så i dag har vi ingen heste. Vi prøvede i bestyrelsen at køre igennem med elevponyerne, men økonomien og arbejdet med det hang slet ikke sammen, siger foreningens formand Benny Thomasen.\nBestyrelsen forsøgte i otte måneder at knokle igennem og sørge for, at ponyerne kom af stald og gjort klar til undervisningen.\nSå kom ridelæreren, der i parentes bemærket var gået 20 procent ned i løn som et bidrag til at rette økonomien op, og underviste børnene. Efterfølgende kunne bestyrelsen så sørge for at få ponyerne sadlet af og ryddet op.\nPonyerne blev solgt i åbenhed og via et marked, så alle kunne byde. Der skulle ikke være grundlag for påstande om, at bestyrelsen berigede sig.\n- Det har været en overvejende positiv ændring. I det store og hele er langt de fleste tilfredse med ændringen og den har også haft positiv effekt på foreningens økonomi, siger Benny Thomasen.\nDet hænger ikke mindst sammen med, at der nu er blevet åbne timer i ridehallen. Den er ikke længere blokeret i de gode timer af undervisningshold på elevponyer.\nNu har andre også mulighed for at komme til, og mange har derfor benyttet sig af muligheden til at købe et "ridehuskort", som giver adgang til at ride i hallen.\nForeningen har generalforsamling 7. marts klokken 18.30. Den forventes afviklet i god ro og orden.\nDanmarks største trec-bane til heste ligger i Farre\nKøbmandshistorier og pandekager på museet\nEn af Danmarks største online ølbutikker åbner butik i Give\nTænk jer nu om: Brandfare i Give Plantage\nArne Veis runder skarpt hjørne: Den oprørske landmandssøn fylder 80\nBilligt vand, men så er der altså lige afgifterne


Se billederne: Lastbil-chauffører opfører sig livsfarligt bag rattet – Ekstra Bladet\n9. jan. 2017 kl. 10:07\nOpdateret: 9. jan. 2017 kl. 16:39\nSe billederne: Lastbil-chauffører opfører sig livsfarligt bag rattet\nLivsfarlig adfærd: Lastbilchauffører taler i mobil, noterer, spiser smørrebrød og læser dokumenter, mens de drøner af sted på motorvejen - et lastvognstog bevæger sig 22 meter i sekundet ved en hastighed på 80 km/t\nLeder efter madpakken uden øjenkontakt med vejen. Foto: Rene Schütze\nSE HELE BILLEDGALLERIET AF CHAUFFØRERNE HEROVER.\nMange lastbil-chaufører har i den grad travlt med alt andet end at køre lastbil.\nOgså selv om de sidder bag rattet på deres tonstunge maskiner og drøner af sted med 80 km/t på motorvejen.\nEkstra Bladets fotograf René Schütze har hemmeligt fotograferet lastbil-chauffører på flere helt tilfældigt udvalgte motorvejs-strækninger i Jylland.\nOg billederne afslører, at hovedparten af lastbil-chaufførerne kørte pænt med begge hænder på rattet og med øjenkontakt på vejen og den øvrige trafik.\nFlemmings datter blev dræbt af en lastbil: Hader chaufføren som pesten\nMen fotografierne afslører også en åbenbart hård kerne af danske og udenlandske chauffører, som tilsyneladende blæser på både lovgivning og trafiksikkerhed.\nSpiser smørrebrød bag rattet\nAdskillige af chaufførerne taler i håndholdt mobiltelefon med kun en hånd på rattet. Flere chauffører studerer tydeligvis deres mobiltelefoner meget intenst. Det er uklart, om de er ved at sende en SMS eller ringe op, mens lastbilen er i høj fart.\nEt lastvognstog bevæger sig 22 meter i sekundet ved en hastighed på 80 km/t, som er hastigheds-grænsen på motorvej.\nFå sekunders uopmærksomhed kan få fatale følger.\nHerover ses en chauffør, der åbenbart er blevet sulten. Man ser på et af billederne (i frisen), hvordan hans øjne slet ikke har fokus på vejbanen, mens han åbenbart er ved at finde smørrebrødet frem. Dernæst fortærer chaufføren smørrebrødet med kun en hånd på rattet og blikket rettet mod maden.\nAndre chauffører har travlt med vidt forskellige aktiviteter. En chauffør drikker her af en dåse.\nEn bruger tiden på motorvejen til at rulle tobak i cigaretpapir.\nEn kollega drøner af sted på motorvejen, mens han flittigt noterer et eller andet ned på et stykke papir, som han holder på rattet.\n- Det er en skidt kultur. Og vi skal have gjort noget ved det, konstaterer Jan Villadsen, der er formand for fagforeningen 3F's Transportgruppe.\nHos DTL Danske Vognmænd er man også stærkt kritisk overfor chaufførernes uheldige optræden.\n- Lastbil-chaufførernes opførsel bag rattet er under al kritik. Og jeg kan kun tage afstand fra det, siger underdirektør Frank Davidsen til Ekstra Bladet.\nI værste tilfælde kan uopmærksom kørsel dræbe. Et af de værste eksempler kan ses her, hvor en engelsk chaufførs mobilkiggeri på motorvejen ender med at tage livet af en hel, forankørende familie.\nDet er ikke første gang, at pressen afslører nogle lastbil-chaufførers åbenbart mange gøremål, mens de færdes med tophastighed i trafikken.\nI 2014 filmede TV2, hvordan en del chauffører havde travlt med nøjagtig de samme ting, som Ekstra Bladet nu kan afsløre.\nDengang skabte chaufførernes manglende opmærksomhed i trafikken stor debat.\nMen mentaliteten har åbenbart ikke ændret sig hos nogle af chaufførerne.\nFAGFORENINGS-BOSS: DET ER EN SKIDT KULTUR\n- Det er en skidt kultur. Og vi skal have gjort noget ved det.\nJan Villadsen, formand for fagforeningen 3F's Transportgruppe, lægger ikke fingrene imellem overfor de chauffører, som kører uden begge hænder på rattet og uden fuld øjenkontakt på vejen.\n- Det er simpelthen ikke acceptabelt, at man laver alt muligt andet, når man kører lastbil. Opmærksomheden skal være hundrede procent på vejen. Både arbejdsgiversiden og vi har gjort virkelig meget for at højne færdsels-sikkerheden for lastbilerne gennem kampagner.\nIkke mindst de tragiske højresvings-ulykker har vi haft stor fokus på.\n- Men der sker jo også en del ulykker på blandt andet motorvejen, hvor lastbiler kører op i de forankørende formentlig på grund af manglende opmærksomhed?\n- Ja, der har været nogle forfærdelige ulykker af den slags. Og der skal gøres noget ved problemet. Det er ikke acceptabelt, at chaufførerne taler i håndholdt mobiltelefon, ruller cigaretter, spiser mad eller drikker kaffe, mens de kører. Det er jo set, at der sker ulykker, når chaufførerne taber varm kaffe ned i skødet.\n- Jeg ved fra betjente, at det jo ikke kun er lastbil-chauffører, som er uopmærksomme. Det er private bilister såmænd også. Men man må bare sige, at konsekvenser alt andet lige er noget større, når der går noget galt i en tung lastbil, siger Jan Villadsen.\nJan Villadsen siger, at han er rystet over, at mange chauffører fortsat taler i mobiltelefon, mens de kører lastbil.\n- For år tilbage var det et stort problem. Men jeg troede faktisk, at det var blevet bedre. Alle de nye lastbiler har mig bekendt installeret håndfriie anlæg. Vi må tage problemerne med de uopmærksomme chauffører op igen med arbejdsgiver-siden og finde på nye måder at løse problemerne på. For de skal løses og jeg tror ikke, at de danske chauffører er mere eller mindre uopmærksomme i forhold til udenlandske chauffører, siger Jan Villadsen.\nFagforeningsformanden fortæller også, at emnet 'sikkerhed' stort set altid er på programmet, når 3F hvert efterår holder chauffør-konference.\n- Vi har flere gange haft betjente, som har været ude til disse ulykker, til at komme og fortælle om deres erfaringer.\nChaufførerne er dybt rystede, når de hører om færdsels-betjentenes erfaringer, fortæller Jan Villadsen til Ekstra Bladet.\nDuer ikke at lave risiko-beregning\nSpecialkonsulent Jørn Pakula Andresen, Nationalt Færdselscenter, ønsker ikke at kommentere Ekstra Bladets fotografier af chaufførerne.\n- Det vil jeg ikke af principielle grunde, når jeg ikke kender omstændighederne ved optagelserne. Men det siger sig selv, at både lastbil-chauffører og andre, der færdes i trafikken, skal være agtpågivende.\nDet duer ikke, at for eksempel lastbil-chauffører, der kører på en motorvej med kun lidt trafik, begynder at lave risiko-beregninger for, hvad de kan lave ud over at køre lastbil. For så kan det nemt gå galt.\n- Der kan nemt opstå noget uventet, hvor chaufføren må lave en undvigemanøvre. Der er ikke lang afstand fra, at noget går lidt galt og til, at det går rivende galt, hvis et tungt køretøj først begynder at komme ud i rabatten på grund af manglende opmærksomhed, fastslår Jørn Pakula Andresen.\nI Norge opfordrer lastbilchaufførerne fodgængerne til selv at være opmærksomme og stoppe op, se og vinke til chaufføren for at undgå eksempelvis højresvingsulykker. (Video: NLF)\n40.000 får bøder hvert år\nIfølge Jørn Pakula Andresen er det klart ulovligt at tale i håndholdt mobiltelefon. Hvert år noterer politiet omkring 40.000 bilister i person- og lastvogne for at tale i håndholdt telefon.\n- Men er det også ulovligt at spise en mad, drikke af en flaske eller kode sin GPS ind? Det er jo ikke ulovligt at se ned på sit speedometer. Så vi taler om en gråzone af unoder.\n- Det er politiet, der skal kunne bevise, hvis chaufføren er uopmærksom, fordi han taster oplysninger ind på sin GPS. Og det kan selvsagt være vanskeligt, hvis der ikke samtidig er kørselsfejl. En god kørsels-adfærd indebærer, at GPS’en er kodet ind inden start, og at maden ikke bliver spist under selve kørslen.\nGenerelt kan man sige: Kør bil, når du gør det. Der er en generel tendens til, at vi mentalt er alle mulige andre steder end der, hvor vi befinder os. Det gælder også i bilen. Men bilen er lumsk. Vi kører på rygraden og tror, at det går. Det gør det jo også. Lige indtil at det går galt.\nKontrol og holdningsændring er vejen frem\n- Hvad skal der efter din mening til for at ændre adfærd hos chaufførerne ?\n- Jeg tror, at en kombination af kontrol fra politiets side og holdningsændringer er vigtige. Der skal være en vis risiko for at blive opdaget. Men det vil være godt, hvis vi får samme holdning til det at være uopmærksom i trafikken, som til at køre spirituskørsel. Det sidste anses jo for at være uacceptabelt i dag.\n- Min opfordring skal være, at når man kører et 40 tons tungt lastvognstog, så skal man konstant være agtpågivende og opmærksom. Vi har desværre set nogle frygtelige ulykker i Danmark på grund af manglende opmærksomhed.\nDet er ikke kun de andre bilister, der bliver ofre i disse ulykker. Også chaufførerne selv bliver hårdt ramt. Der er desværre kun tabere i disse situationer, lyder det fra Jørn Pakula Andresen.\nTrafikminister Ole Birk Olesen har ikke kunnet afse tid til at besvare nogle enkle spørgsmål omkring trafiksikkerheden og uopmærksomme chauffører.\ntæt trafik og med høj hastighed har denne chauffør travlt med mobiltelefonen. Foto: René Schütze\nEkstra Bladet fotograferede 1. og 9. december 2016 lastbil-trafikken fra en række tilfældigt udvalgte motorvejsbroer ved Aalborg, Hjørring, Hirtshals, Frederikshavn og Aarhus.\nEkstra Bladets journalist talte 2. december 2016 femten modkørende lastbil-chauffører som med sikkerhed talte i håndholdt mobiltelefon på strækningen Esbjerg-Odense.\nEkstra Bladet har valgt at medtage både de danske og udenlandske chauffører og vognmænd, der figurerer på billederne, da de er del af den samme problemstilling.\nChaufførernes ansigter er masket og vognmændenes navnetræk og logoer sløret, da det ikke har været muligt at indhente udtalelser fra samtlige.\nUNDERDIREKTØR I DTL: DET ER UNDER AL KRITIK\nHos DTL Danske Vognmænd ser man ikke med blide øjne på de lastbil-chauffører, som Ekstra Bladet har fotograferet med mobiltelefoner, smørrebrød, dokumenter og kuglepenne i hænderne.\n- Lastbil-chaufførernes opførsel bag rattet er under al kritik. Og jeg kan kun tage afstand fra det. Det er langt over bagatelgrænsen for, hvad der er acceptabelt, fastslår underdirektør Frank Davidsen overfor Ekstra Bladet.\nFrank Daviden understreger i samme åndedrag, at hovedparten af de danske lastbil-chauffører faktisk optræder ansvarligt i trafikken.\n- Hverken DTL eller vores medlemmer står for forhold, som du beskriver på nogle af fotografierne. Vi sætter trafiksikkerheden højt på dagsordenen både organisatorisk og ude hos den enkelte vognmand, siger Frank Davidsen.\nPas på det rullende kontor\nSenest har DTL Danske Vognmænd sat fokus på førerhuset som et rullende kontor. Elektroniske fragtmeddelelser og GPS navigation udgør nemlig en stadig større del af chaufførens hverdag, hvor det er muligt at lave hurtige, administrative ekspeditioner.\n- Men sker det under eller umiddelbart før kørsel, er det bare ikke trafiksikkert. Ulykker, der skyldes manglende opmærksomhed og utilstrækkelig orientering, kan nedbringes, hvis man i stedet holder øjnene på trafikken. Over telefoner og tablets kan der efterhånden sendes rigtig mange meddelelser til chaufføren – og afkræves rigtig mange svar.\n- Problemet er, at chaufføren ikke sidder bag et skrivebord, men har ansvaret for et tonstungt køretøj, der bevæger sig gennem trafikken, siger underdirektøren.\nFrank Davidsen. Foto: DTL\nFrank Davidsen erkender, at der er gråzoner.\n- Mit hovedbudskab er, at lastbilchaufførerne skal køre bil og ikke foretage sig alt muligt andet undervejs. Jeg synes, at det er i orden at spise et æble. Men det er bestemt ikke OK, at spise en spegepølsemad med remoulade på, mens man kører lastbil. Koncentrationen kan jo ryge lynhurtigt, hvis noget af remouladen falder af. Det er heller ikke i orden at sidde og notere eller læse dokumenter, mens man kører.\nBruger private mobiltelefoner\n- Hvorfor installerer vognmændene ikke håndfrie mobilanlæg i lastvognene?\n- Det gør de bestemt også. Jeg tror, at de chauffører, som I har fotograferet med mobiltelefonen i hånden, bruger deres private mobiltelefon og ikke firma-telefonen. Det er normalt firma-telefonen, som er koblet på det håndfrie anlæg . Vi må bare erkende, at de sociale medier fylder rigtig meget - også hos lastbilchauffører.\nHvad skal der til for at højne sikkerheden?\n- Der skal en holdningsændring til. Trafikmoralen skal ændres og det er vigtigt at vognmændene hele tiden indskærper overfor chaufførerne, hvad der er acceptabel og uacceptabelt. Vognmanden kan ret beset få skrevet ind i ansættelseskontrakten at brug af håndholdt mobiltelefon er fyringsgrund.\nVi skal sætte yderligere ind på tre punkter: Uddannelse af chaufførerne, vognmændene skal italesætte prpoblemerne og så er kampagner i det offentlige rum vigtige.\nIfølge Frank Davidsen er det nemlig muligt at højne trafiksikkerheden gennem en målrettet indsats.\n- DTL Dansk Vognmænd sidder med i en arbejdsgruppe, hvor vi har arbejdet med de tragiske højresvings-ulykker. En række tiltag fra arbejdsgruppen har faktisk nedbragt antallet af højresvingsulykker til en fjerdedel i forhold til 2004.\nMen det vigtigste budskab af dem alle er: Kør bil når du kører bil, fastslår Frank Davidsen.